sagorsarker/bangla-wikipedia huggingface dataset:
ক্ষুদ্র ম্যাগেলানিক মেঘ

ক্ষুদ্র ম্যাজেলানিয় মেঘ ( SMC ) হল মিল্কিওয়ের কাছে অবস্থিত একটি বামন ছায়াপথ । এটি একটি বামন অনিয়মিত ছায়াপথ হিসেবে শ্রেণীবদ্ধ, SMC-এর D আইসোফোটাল ব্যাস প্রায় , এবং এতে কয়েকশত মিলিয়ন তারা রয়েছে। এর মোট ভর প্রায় ৭ বিলিয়ন সৌর ভর । ২০০,০০০ আলোকবর্ষ দূরত্বে অবস্থিত এসএমসি আকাশগঙ্গা ছায়াপথের নিকটতম আন্তঃছায়াপথীয় প্রতিবেশীদের মধ্যে একটি এবং খালি চোখে দৃশ্যমান সবচেয়ে দূরবর্তী বস্তুগুলির মধ্যে একটি ।
সমগ্র দক্ষিণ গোলার্ধ থেকে এসএমসি দৃশ্যমান এবং দক্ষিণ দিগন্তের উপরে প্রায় ১৫° উত্তর অক্ষাংশ থেকে এটি সম্পূর্ণরূপে দেখতে পাওয়া যায়। এই ছায়াপথটি টুকানা নক্ষত্রমণ্ডল এবং হাইড্রাসের কিছু অংশ জুড়ে অবস্থিত, যা মিল্কিওয়ের থেকে বিচ্ছিন্ন হওয়া একটি ম্লান, কুয়াশাচ্ছন্ন অংশের মতো দেখাচ্ছে। এসএমসির গড় আপাত ব্যাস প্রায় ৪.২° (চাঁদের ৮ গুণ) এবং তাই এটি প্রায় ১৪ বর্গ ডিগ্রি (চাঁদের ৭০ গুণ) এলাকা জুড়ে বিস্তৃত। যেহেতু এর পৃষ্ঠের উজ্জ্বলতা খুবই কম, তাই এই গভীর আকাশের বস্তুটি পরিষ্কার চাঁদহীন রাতে এবং শহরের আলো থেকে দূরে সবচেয়ে ভালো দেখা যায়। SMC, লার্জ ম্যাগেলানিক ক্লাউড (LMC) এর সাথে একটি জোড়া গঠন করে, যা পূর্ব দিকে ২০°তে অবস্থিত এবং LMC এর মতো স্থানীয় গোষ্ঠীর সদস্য। এটি বর্তমানে মিল্কিওয়ের একটি উপছায়াপথ, তবে সম্ভবত এটি এলএমসির একটি প্রাক্তন উপগ্রহ হতেও পারে ।
দক্ষিণ গোলার্ধে, ম্যাজেলানিয় মেঘেরা দীর্ঘদিন ধরে স্থানীয় বাসিন্দা যেমন দক্ষিণ সমুদ্রের দ্বীপপুঞ্জ এবং আদিবাসী অস্ট্রেলিয়ানরাও কিংবদন্তিতে অন্তর্ভুক্ত । পারস্যের জ্যোতির্বিদ আল সুফি তার ""স্থির তারার বই"" -এ বহুবিদ ইবনে কুতায়বার একটি উদ্ধৃতি পুনরাবৃত্তি করে তাদের উল্লেখ করেছেন, কিন্তু তিনি নিজে তাদের পর্যবেক্ষণ করেননি । ইউরোপীয় নাবিকরা সম্ভবত মধ্যযুগে যখন নৌচলাচলের জন্য মেঘ ব্যবহার করত, তখন তারা প্রথম এই মেঘদুটিকে লক্ষ্য করেছিলেন । পর্তুগিজ এবং ডাচ নাবিকরা তাদের কেপ ক্লাউডস নামে ডাকত, এই নামটি কয়েক শতাব্দী ধরে ধরে রাখা হয়েছিল। ১৫১৯–১৫২২ সালে ফার্ডিনান্ড ম্যাগেলান পৃথিবী প্রদক্ষিণ করার সময়, আন্তোনিও পিগাফেটা ম্যাজেলানিয় মেঘেদেরকে তারার আবছা গুচ্ছ হিসাবে বর্ণনা করেছিলেন। ১৬০৩ সালে প্রকাশিত জোহান বায়ারের স্বর্গীয় অ্যাটলাস "ইউরানোমেট্রিয়াতে", তিনি ক্ষুদ্র ম্যাজেলানিয় মেঘের নামকরণ করেছিলেন, নুবেকুলা মাইনর। ল্যাটিন ভাষায়, Nubecula শব্দের অর্থ একটি ছোট মেঘ।
২০২৪–২৫ ওয়েস্ট ইন্ডিজ ক্রিকেট দলের পাকিস্তান সফর

ওয়েস্ট ইন্ডিজ ক্রিকেট দল ২০২৫ সালের জানুয়ারিতে দুটি টেস্ট ম্যাচ খেলার জন্য পাকিস্তান সফর করে। এই সিরিজটি ২০২৩–২০২৫ আইসিসি বিশ্ব টেস্ট চ্যাম্পিয়নশিপের অংশ ছিল। ২০২৪ সালের জুলাই মাসে পাকিস্তান ক্রিকেট বোর্ড (পিসিবি) ২০২৪–২৫ স্বাগতিক আন্তর্জাতিক মৌসুমের অংশ হিসেবে সফরের সময়সূচী নিশ্চিত করেন।
প্রাথমিকভাবে সিরিজটি ১৬ জানুয়ারি (করাচিতে প্রথম টেস্ট) এবং ২৪ জানুয়ারি (দ্বিতীয় টেস্ট) অনুষ্ঠিত হওয়ার কথা ছিল। ২০২৪ সালের ডিসেম্বরে পাকিস্তান ক্রিকেট বোর্ড করাচি থেকে মুলতানে প্রথম টেস্ট স্থানান্তরিত করে সিরিজটি পুনঃনির্ধারণ করেন।
পীরজাদা কাসেম সিদ্দিকী ফুরফুরাবী

পীরজাদা কাসেম সিদ্দিকী (ফুরফুরাবী) একজন ভারতীয় ইসলামি ধর্মীয় বক্তা ও সমাজকর্মী, যিনি পশ্চিমবঙ্গের হুগলি জেলার ফুরফুরা শরীফ কেন্দ্রিক সুফি ধারার প্রতিনিধিত্ব করেন। তিনি তৃণমূল কংগ্রেসের রাজ্য সাধারণ সম্পাদক হিসেবে ২০২৫ সালে দায়িত্ব গ্রহণ করেন। তিনি ফুরফুরা শরীফের ঐতিহাসিক সিলসিলার উত্তরসূরি এবং ইসলামি আদর্শ ও সমাজকল্যাণমূলক কর্মকাণ্ডে নিয়োজিত রয়েছেন। বিভিন্ন ইসলামি মাহফিলে তিনি ওয়াজ ও তাফসিরুল কুরআন পরিবেশন করেন এবং সমাজের মধ্যে ধর্মীয় শিক্ষার বিস্তারে গুরুত্বপূর্ণ ভূমিকা পালন করে থাকেন। 
পীরজাদা কাসেম সিদ্দিকী ফুরফুরাবী পশ্চিমবঙ্গের হুগলি জেলার ফুরফুরা শরীফ এলাকায় জন্মগ্রহণ করেন। তিনি সুফি আদর্শভিত্তিক একটি পারিবারিক পরিমণ্ডলে লালিত-পালিত হন এবং তরুণ বয়স থেকেই ধর্মীয় শিক্ষা ও সমাজসেবামূলক কার্যক্রমে অংশ নিতে শুরু করেন। তিনি বিভিন্ন ইসলামি মাহফিল, তাফসির সভা ও ওয়াজ মাহফিলে অংশগ্রহণের মাধ্যমে ধর্মীয় জ্ঞান প্রচার করেন এবং সমাজের নৈতিক ও ধর্মীয় উন্নয়নের লক্ষ্যে কাজ করে চলেছেন। তার বক্তৃতা ও দিকনির্দেশনাগুলো তরুণদের মধ্যে ইসলামি চেতনা জাগাতে সহায়ক হিসেবে বিবেচিত হয়।
পাশাপাশি, ২০২৫ সালে তিনি পশ্চিমবঙ্গের প্রভাবশালী রাজনৈতিক দল তৃণমূল কংগ্রেসে যোগ দেন এবং একই বছর রাজ্য সাধারণ সম্পাদক পদে দায়িত্বপ্রাপ্ত হন।
রাউল স্তেফেন্স

রাউল জোনাস স্তেফেন্স (; জন্ম: ২৮ জুলাই ১৯৯৭; রাউল স্তেফেন্স নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে গোলরক্ষক হিসেবে খেলেন।
রাউল জোনাস স্তেফেন্স ১৯৯৭ সালের ২৮শে জুলাই তারিখে ব্রাজিলের লাগোয়া দোস ত্রেস কান্তোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
প্যালাডিয়াম(II) নাইট্রেট

প্যালাডিয়াম(II) নাইট্রেট একটি অজৈব যৌগ যার রাসায়নিক সংকেত Pd(NO).(HO) যেখানে x = 0 অথবা 2। এটি প্যালাডিয়াম, নাইট্রোজেন এবং অক্সিজেনের একটি যৌগ।
সোদক প্যালাডিয়াম অক্সাইডকে লঘু নাইট্রিক অ্যাসিডে দ্রবীভূত করে এবং পরে স্ফটিকীকরণের মাধ্যমে সোদক প্যালাডিয়াম নাইট্রেট প্রস্তুত করা যায়। প্যালাডিয়াম নাইট্রেট হলুদ-বাদামী রঙের স্ফটিক হিসাবে পাওয়া যায়। প্যালেডিয়াম ধাতুকে ধূমায়িত নাইট্রিক অ্যাসিডের সাথে বিক্রিয়া করে অনার্দ্র প্যালাডিয়াম(II) নাইট্রেট প্রস্তুত করা হয়।
প্যালাডিয়াম(II) নাইট্রেট জলের থেকে ৩.৫ গুণ ভারী। এর ঘনত্ব ৩.৫৪৬ গ্রাম/সিসি এবং ১০০ ডিগ্রি সেলসিয়াস তাপমাত্রার উপরে ভেঙ্গে যায়। প্যালাডিয়াম(II) নাইট্রেটের অনার্দ্র এবং দুই অণু জলযুক্ত সোদক লবণ জলগ্রাহী কঠিন পদার্থ। রঞ্জনরশ্মি কেলাসবিজ্ঞান অনুসারে এই যৌগের গঠন বর্গাকার সমতল, যেখানে Pd(II) এর সাথে নাইট্রেট লিগ্যান্ড রয়েছে। অনার্দ্র প্যালাডিয়াম(II) নাইট্রেট যৌগ একটি সমন্বয় পলিমার। এটি দেখতে হলুদ রঙের। 
প্যালাডিয়াম(II) নাইট্রেট বিভিন্ন রাসায়নিক বিক্রিয়ায় অনুঘটক হিসাবে কাজ করে। যেমন অ্যালকিন কে ডাইনাইট্রেট এস্টারে রূপান্তর করতে প্যালাডিয়াম(II) নাইট্রেট অনুঘটক হিসাবে ব্যবহার করা হয়। এক্ষেত্রে নাইট্রিক অ্যাসিডের দ্রবণে প্যালাডিয়াম(II) নাইট্রেট মিশ্রিত অবস্থায় ব্যবহার করা হয়। প্যালাডিয়াম অক্সাইড তৈরি করতেও প্যালাডিয়াম(II) নাইট্রেটের ব্যবহার দেখা যায়। উচ্চ তাপে প্যালাডিয়াম(II) নাইট্রেট ভেঙ্গে গিয়ে প্যালাডিয়াম অক্সাইডে পরিণত হয়।
প্যালাডিয়াম(II) নাইট্রেট ত্বক ও চোখের জন্য ক্ষতিকর হতে পারে, তাই ব্যবহারের সময় সতর্কতা অবলম্বন করা উচিত।
জর্জ হ্যারি হার্স্ট

জর্জ হেনরি হার্স্ট (১৭ মে ১৮৭৯ - ১৩ নভেম্বর ১৯৩৩, ডারফিল্ড, দক্ষিণ ইয়র্কশায়ার) একজন ব্রিটিশ রাজনীতিবিদ ছিলেন।
হার্স্ট এলসেকারে জন্মগ্রহণ করেন। তিনি একজন খনি শ্রমিক এবং পরে ডিয়ারনে ভ্যালি কোলিয়ারিতে একজন চেকওয়েম্যান হন। তিনি ইয়র্কশায়ার মাইনার্স অ্যাসোসিয়েশনে যোগদান করেন এবং এর কাউন্সিলে দায়িত্ব পালন করেন। তিনি লেবার পার্টিতে যোগদান করেন এবং ডারফিল্ড আরবান ডিস্ট্রিক্ট কাউন্সিলে নির্বাচিত হন। তিনি এর চেয়ারম্যান হন এবং ম্যাজিস্ট্রেট হিসেবেও দায়িত্ব পালন করেন।
১৯১৮ সালের যুক্তরাজ্যের সাধারণ নির্বাচনে হার্স্ট ওয়েন্টওয়ার্থের নতুন নির্বাচনী এলাকার সংসদ সদস্য ছিলেন। ১৯৩৩ সালে ৫৪ বছর বয়সে মৃত্যুর আগ পর্যন্ত তিনি এই আসনে অধিষ্ঠিত ছিলেন।
হার্স্ট দুবার বিয়ে করেছিলেন এবং তার ১৬টি সন্তান ছিল। এদের মধ্যে ১২ জন তার দ্বিতীয় স্ত্রীর গর্ভে ছিল।
অর্বুদ চিহ্নক

অর্বুদ চিহ্নক বা টিউমার মার্কার (Tumor marker) হল একটি বায়োমার্কার যা ক্যান্সারের উপস্থিতি বা ক্যান্সারের আচরণ নির্দেশ করতে ব্যবহৃত হয় (অগ্রগতি বা চিকিৎসার প্রতিক্রিয়া পরিমাপ করতে)। এগুলি শারীরিক তরল বা কলায় পাওয়া যেতে পারে। মার্কারগুলি রোগের পূর্বাভাস নির্ণয়ে, টিউমার অস্ত্রোপচার অপসারণের পরে রোগীদের পর্যবেক্ষণে এবং এমনকি ওষুধের প্রতিক্রিয়া পূর্বাভাস ও চিকিৎসা পর্যবেক্ষণে সহায়তা করতে পারে।
টিউমার মার্কারগুলি এমন অণু হতে পারে যা স্বাভাবিক কোষের চেয়ে ক্যান্সার কোষ দ্বারা বেশি পরিমাণে উৎপন্ন হয়, তবে ক্যান্সারের সাথে বিক্রিয়া করে অন্যান্য কোষ দ্বারাও উৎপন্ন হতে পারে।
মার্কারগুলি রোগীকে রোগ নির্ণয় দিতে ব্যবহার করা যায় না, তবে বায়োপসি বা ইমেজিংয়ের মতো অন্যান্য পরীক্ষার ফলাফলের সাথে তুলনা করা যেতে পারে।
টিউমার মার্কারগুলি সিরাম বা বিরল ক্ষেত্রে প্রস্রাব বা অন্যান্য দেহ তরলে নির্ধারণ করা যেতে পারে, প্রায়শই ইমিউনোঅ্যাসে ব্যবহার করে, তবে কখনও কখনও এনজাইম ক্রিয়া নির্ণয়ের মতো অন্যান্য কৌশলও ব্যবহৃত হয়। ইএলআইএসএ (ELISA) এবং রেডিওইমিউনোঅ্যাসে (RIA) কৌশল উদ্ভাবন এবং ১৯৬০ ও ১৯৭০-এর দশকে মনোক্লোনাল অ্যান্টিবডির অগ্রগতির পর টিউমার মার্কার নির্ণয় উল্লেখযোগ্যভাবে উন্নত হয়েছিল।
অনেক অ্যাসের জন্য, বিভিন্ন ধরনের অ্যাসে পদ্ধতি উপলব্ধ। একই অ্যাসে পদ্ধতি ব্যবহার করা গুরুত্বপূর্ণ, কারণ বিভিন্ন অ্যাসে থেকে প্রাপ্ত ফলাফল সাধারণত তুলনীয় নয়। উদাহরণস্বরূপ, p53 জিনের মিউটেশন ডিএনএ-র ইমিউনোহিস্টোকেমিক্যাল পলিমরফিজম স্ক্রিনিং, ডিএনএ-র সিকোয়েন্স বিশ্লেষণ বা ডিএনএ-র সিঙ্গল-স্ট্র্যান্ড কনফরমেশনাল পলিমরফিজম স্ক্রিনিংয়ের মাধ্যমে সনাক্ত করা যেতে পারে। প্রতিটি অ্যাসে p53 মিউটেশনের ক্লিনিক্যাল মূল্যকে একটি পূর্বাভাসমূলক ফ্যাক্টর (prognostic factor) হিসাবে ভিন্ন ফলাফল দিতে পারে।
টিউমার মার্কার পরীক্ষা এবং সাধারণভাবে ক্লিনিকাল পরীক্ষার জন্য আন্তঃপরীক্ষাগার দক্ষতা পরীক্ষা (Interlaboratory proficiency testing) ইউরোপে নিয়মিত এবং মার্কিন যুক্তরাষ্ট্রে একটি উদীয়মান ক্ষেত্র। নিউ ইয়র্ক রাজ্য এই ধরনের গবেষণাকে সমর্থনে অগ্রণী ভূমিকা পালন করে।
প্যালাডিয়াম(II) সালফেট

প্যালাডিয়াম(II) সালফেট একটি অজৈব যৌগ যার রাসায়নিক সংকেত PdSO । এটি প্যালাডিয়াম, গন্ধক তথা সালফার এবং অক্সিজেনের একটি যৌগ। এটি একটি জলগ্রাহী লাল-বাদামী রঙের কঠিন পদার্থ। এর সাথে দুই অণু জল যুক্ত হয়ে সোদক PdSO·2H O গঠন করে। 
নাইট্রিক অ্যাসিডের উপস্থিতিতে গরম ঘন সালফিউরিক অ্যাসিডের সঙ্গে প্যালাডিয়াম ধাতুর বিক্রিয়া করে প্যালাডিয়াম(II) সালফেট তৈরি করা হয়: 
ডাইমিথাইলফরমামাইড দ্রবণে প্যালেডিয়াম(II) সালফাইড এবং অক্সিজেনের বিক্রিয়ার মাধ্যমেও প্যালাডিয়াম(II) সালফেট তৈরি করা যায়।
এছাড়া প্যালাডিয়াম (II) হাইড্রক্সাইড সঙ্গে সালফিউরিক অ্যাসিডের বিক্রিয়া করে প্যালাডিয়াম(II) সালফেট তৈরি করা যেতে পারে:
অনার্দ্র প্যালেডিয়াম(II) সালফেট বাতাসের জলীয় বাষ্প শোষণ করতে পারে।,তখন এটি একটি সবুজ-বাদামী ডাইহাইড্রেট তৈরি করে। ২০২ ডিগ্রি সেলসিয়াসে ডাইহাইড্রেট উত্তপ্ত করে অনার্দ্র রূপটি পুনরুজ্জীবিত করা যেতে পারে। °সে.
৫২৫ ডিগ্রি সেলসিয়াস তাপমাত্রায় অনার্দ্র প্যালেডিয়াম(II) সালফেট ভেঙ্গে প্যালেডিয়াম(II) অক্সাইডে পরিণত হয়ে সালফার ট্রাইঅক্সাইড নিঃসরণ করে:
কেভিন হিউজ (রাজনীতিবিদ)

কেভিন মাইকেল হিউজ (১৫ ডিসেম্বর ১৯৫২ - ১৬ জুলাই ২০০৬) ছিলেন একজন ব্রিটিশ লেবার রাজনীতিবিদ। তিনি ১৯৯২ থেকে ২০০৫ সাল পর্যন্ত ডনকাস্টার নর্থের সংসদ সদস্য (এমপি) ছিলেন। তিনি একজন সরকারি হুইপ হিসেবে দায়িত্ব পালন করেছিলেন এবং পূর্বে একজন কয়লা খনি শ্রমিক এবং জাতীয় খনি শ্রমিক ইউনিয়ন (NUM) এর কর্মকর্তা ছিলেন।
১৯৭২ সালে হিউজ লিন্ডা সন্ডার্সকে বিয়ে করেন। তাদের একটি ছেলে এবং একটি মেয়ে হয়। ষ তার ছেলে সেনাবাহিনীতে যোগ দেয় এবং ২০০৩ সালের উপসাগরীয় যুদ্ধে অংশগ্রহণ করে।
২০০৫ সালে মোটর নিউরন রোগ ধরা পড়ার পর হিউজ পার্লামেন্ট থেকে আগেই পদত্যাগ করেন। তিনি ১৬ জুলাই ২০০৬ তারিখে ৫৩ বছর বয়সে ডনকাস্টারে মারা যান।
ব্রায়ান কি

ব্রায়ান মাইকেল কি (২০ সেপ্টেম্বর ১৯৪৭ - ২০ জানুয়ারি ২০১৬) দক্ষিণ ইয়র্কশায়ারের বার্নসলির একজন ব্রিটিশ লেবার পার্টির রাজনীতিবিদ ছিলেন। তিনি উল্লেখযোগ্যভাবে ১৯৭৯ থেকে ১৯৮৪ সাল পর্যন্ত ইয়র্কশায়ার সাউথের ইউরোপীয় পার্লামেন্ট সদস্য (এমইপি) হিসেবে দায়িত্ব পালন করেছিলেন। ইউরোপীয় পার্লামেন্টের জন্য প্রথমবারের মতো যুক্তরাজ্যের নির্বাচনে তিনি প্রতিদ্বন্দ্বিতা করেছিলেন।
তিনি ইউরোপীয় পার্লামেন্টে তার মেয়াদের আগে এবং পরে বার্নসলে মেট্রোপলিটন বরো কাউন্সিলে অতিরিক্ত দায়িত্ব পালন করেছিলেন।
বাব আল-আসবাত মিনার

বাব আল-আসবাত মিনার () বা গোত্রের মিনার হল জেরুজালেমের একটি মিনার। এটি "সালাহিয়াহ মিনার" নামেও পরিচিত, যা এর নিকটবর্তী সালাহিয়াহ স্কুলের নামে নামকরণ করা হয়েছে। এটি আল-আকসার চারটি মিনারের একটি এবং এটি উত্তর প্রাচীর বরাবর অবস্থিত।
বাব আল-আসবাত মিনার মামলুক সুলতান আল-মালিক আশরাফ শাবানের (সুলতান হাসানের পুত্র) শাসনামলে ৭৬৯ হিজরি / ১৩৬৭ খ্রিস্টাব্দে নির্মিত হয়। এটি নির্মাণ করেন প্রিন্স সাইফ আল-দীন কুতলু বাঘা, যিনি তখন জেরুজালেমের গভর্নর এবং দুই পবিত্র মসজিদের (হারামাইন) তত্ত্বাবধায়ক ছিলেন।
১৫৮৬ খ্রিস্টাব্দে এক ভূমিকম্পে মিনারটি ক্ষতিগ্রস্ত হলে, অটোমানরা এটিকে পুনর্নির্মাণ করে ২৮.৫ মিটার উচ্চতায়, যা অটোমান স্থাপত্যশৈলীর একটি বৈশিষ্ট্য। এই পুনর্নির্মাণ কাজ করেন সুলতান মাহমুদ, যিনি সুলতান মুহাম্মদের পুত্র ছিলেন। ১০০৭ হিজরি / ১৫৯৯ খ্রিস্টাব্দে তিনি এই কাজের জন্য ৩০০ সুলতানি দিনার বরাদ্দ দেন। এটি নির্মাণের দায়িত্বে ছিলেন আবদুল বাকি বেক (হারামাইন তত্ত্বাবধায়ক) ও আহমদ বেক (জেরুজালেম ও গাজার গভর্নর) এবং প্রকৌশলী মাহমুদ, যিনি মু'আল্লিম আবদুল মুহসিন ইবনে নুম্মার, খালাফ আল-মি'মার এবং মু'আল্লিম আলি ইবনে খলিলের সাথে এই প্রকল্পে কাজ করেন। মিনারটি একটি আয়তাকার ভিত্তির ওপর নির্মিত, যার ওপরে একটি ত্রিভুজাকৃতি স্থানান্তর অঞ্চল রয়েছে। মিনারের খিলান অংশের ওপরে এটি সরু হয়ে যায় এবং এতে বেশ কয়েকটি গোলাকার জানালা রয়েছে। মিনারের চূড়ায় একটি গম্বুজ রয়েছে।
১৩৪৬ হিজরি / ১৯২৭ খ্রিস্টাব্দে এক ভূমিকম্পে মিনারটি বিধ্বস্ত হয়। পরে সুপ্রিম ইসলামিক কাউন্সিল একই বছরে এটি পুনর্নির্মাণ করে এবং মিনারের উচ্চতা বৃদ্ধি করে, যা এর দরজার ওপরে খোদাই করা শিলালিপিতে উল্লেখ আছে।
পরবর্তীতে ১৯২৭ সালের ভূমিকম্পের পর গম্বুজটি পুনর্গঠিত হয়। পরবর্তী পুনঃনির্মাণ ঘটে ১৯৬৭ সালের আরব-ইসরায়েল যুদ্ধের পরে যখন ইসরায়েলি বাহিনী মিনারটিকে বোমা হামলার মাধ্যমে মারাত্মকভাবে ক্ষতিগ্রস্ত করে। এরপর মিনারটির একটি ব্যাপক পুনঃসংস্কার করা হয়। মূল কাঠামোর বেশিরভাগই ধ্বংস হয়ে যাওয়ায় নতুনভাবে নির্মাণের সময় চূড়াটি সীসা দিয়ে আবৃত করা হয়।
গ্রেট মসজিদ অফ আসিলাহ

মরক্কোর আসিলাহতে অবস্থিত গ্র্যান্ড মসজিদ হল আসিলাহতে অবস্থিত ঐতিহাসিক রাজকীয় দুর্গ ("কাসবাহ" )-এর প্রধান মসজিদ। এটি ১৭ শতকের শেষের দিকে মৌলে ইসমাইলের অধীনে নির্মিত হয়েছিল। 
আসিলাহের গ্র্যান্ড মসজিদটি মেদিনার পূর্ব প্রান্তে প্রাক্তন কাসবাহ (দুর্গ) এর ভিতরে অবস্থিত। সপ্তদশ শতাব্দীর শেষের দিকে শহরটি পুনরুদ্ধারের পরপরই এটি নির্মিত হয়েছিল।
মৌলে ইসমাইল তানজিয়ারের নতুন গভর্নর আলী ইবনে আবদুল্লাহ এরিফিকে মসজিদটি নির্মাণের দায়িত্ব দেন। তবে এটাও হয়ে থাকতে পারে যে যে তার পুত্র আহমেদ এরিফিই আসলে এই নির্মাণকাজটি করেছিলেন।
এটিতে একটি অষ্টভুজাকার মিনার রয়েছে। এই বৈশিষ্ট্যটি উত্তর মরক্কোর কিছু অংশে সাধারণ, কিন্তু মরক্কোর বাকি অংশে এটি প্রচলিত নয়। সাদাকালো দেয়াল এবং মিনার সহ নির্মিত মসজিদটির সাজসজ্জা একই সময়ে এরিফিস কর্তৃক নির্মিত অন্যান্য মসজিদের (যেমন টাঙ্গিয়ারের কাসবাহ মসজিদ) তুলনায় বেশ সরল। মরক্কোর অন্যান্য মসজিদের মতো এটিও শুধু মুসলমানদের জন্য উন্মুক্ত।
লাল্লা আল শাহবা মসজিদ

লালা শাহবা মসজিদ বা "লাল্লা‌ আল-শাহবা মসজিদ" হলো মরক্কোর প্রাচীন শহর সলে-তে অবস্থিত একটি ঐতিহাসিক মসজিদ। এটি শহরের দ্বিতীয় প্রাচীনতম মসজিদ হিসাবে বিবেচিত হয় (গ্র্যান্ড মসজিদের পরেই) কারণ এটি আলমোরাভিদ শাসক ইউসুফ ইবন তাশফিন-এর শাসনামলে ৪৬৫ হিজরি / ১০৭৫ খ্রিস্টাব্দে নির্মিত হয়েছিল। তবে, কিছু ঐতিহাসিক এটিকে সলে শহরের প্রাচীনতম মসজিদ বলে মনে করেন, যার অর্থ এটি গ্র্যান্ড মসজিদেরও আগে নির্মিত হয়েছিল।
এর নির্মাণের পর কয়েক শতাব্দী ধরে মসজিদটি অবহেলিত অবস্থায় ছিল এবং ধীরে ধীরে বালির নিচে চাপা পড়ে যায়। পরবর্তীতে ১৯৬০-এর দশকে এর ধ্বংসাবশেষ আবিষ্কৃত হয় এবং পুনরুদ্ধার করা হয়। ফলে এটি আবার নামাজের জন্য উপযোগী হয়ে ওঠে।
মসজিদের নামকরণ নিয়ে দুটি মত প্রচলিত আছে। প্রথম মতে, "শাহবা" নামক এক শুভ্রবর্ণ (সোনালী চুলের) নারী এখানে নারীদের ধর্মীয় শিক্ষাদান করতেন, তাই মসজিদটির নাম "লালা শাহবা" রাখা হয়। দ্বিতীয় মতে, মসজিদটির স্তম্ভগুলো পাথরের তৈরি, যা ধূসরাভ বা হলুদ মার্বেল সদৃশ রঙের ছিল এবং এগুলো চেল্লা অঞ্চল থেকে আনা হয়েছিল। এই পাথরের কিছু স্তম্ভ এখনও মসজিদে বিদ্যমান।
আবু হাসান (গল্প)

আবু হাসান হল আরব্য রজনীর একটি গল্প। গল্পে আবু আল-হাসান-আল-খালিয়া (আবু হাসান) একজন বাগদাদের যুবক ব্যবসায়ী ছিলেন। তাকে ঘুমন্ত অবস্থায় হারুন-আল-রশিদের প্রাসাদে নিয়ে যাওয়া হয় এবং জাগ্রত হওয়ার পর তাকে বিশ্বাস করানো হয় যে সে আসলে একজন খলিফা। রসিক হারুন দুইবার আবু হাসানের সঙ্গে এই মজা করে, যার পর সে তাকে তার প্রিয়পাত্র বানিয়ে দেয়। ইংরেজি অনুবাদে এই গল্পটিকে কখনও "দ্য স্লিপার অ্যাওয়েকেন" শিরোনামে প্রকাশিত হয়। বুর্টন তার অনুবাদে "দ্য স্লিপার অ্যান্ড দ্য ওয়েকার" শিরোনামটি বেছে নিয়েছিলেন।
গল্পটি বহুবার নাট্যরূপ করা হয়েছে, যেমন "আবু হাসান অথবা ঘুমন্ত জেগে উঠেছে" (জোসেফ ট্যাবরার, ১৮৮৫), "মৃত কিন্তু জীবিত" (১৭৮০), এবং "আবু হাসান অথবা একটি আরব্য রজনীর বিনোদন" (আর্থার ও'নিল, ১৮৬৯)। 
এটি আরও বহুবার অনুকরণ করা হয়েছে। বিশেষ করে, "দ্য টেমিং অফ দ্য শ্রু"-এর সূচনা অংশে এর প্রভাব দেখা যায়। সেখানে ক্রিস্টোফার স্লাইকে মাতাল অবস্থায় এক জমিদারের বাড়িতে নিয়ে যাওয়া হয়। পরে, যখন সে জেগে ওঠে, তখন তাকে সেই বাড়ির মালিক হিসেবে সেবা করা হয়।
বাদশাহ ফাহদ বিন আব্দুল আজিজ আল সৌদ মসজিদ, পাকিস্তান

কিং ফাহদ বিন আব্দুল আজিজ আল সউদ মসজিদ পাকিস্তানের মুজাফফরাবাদ শহরে অবস্থিত একটি মসজিদ। সৌদি আরবের রাজপরিবার থেকে ইসলামিক রিপাবলিক অব পাকিস্তানের জন্য এটি উপহারস্বরূপ প্রদান করা হয়। এটি ৮ অক্টোবর ২০০৫ সালের বিধ্বংসী ভূমিকম্পের পর পাকিস্তানে সৌদি সরকারের সহায়তার অংশ হিসেবে নির্মিত হয়।
এই মসজিদে ছয় হাজারেরও বেশি মুসল্লি একসাথে নামাজ আদায় করতে পারেন। এর প্রশস্ত আঙ্গিনা মসজিদুল হারাম এবং আল-মসজিদ আন-নবাবি-এর নকশা দ্বারা অনুপ্রাণিত।
দিয়াভিক হীরার খনি

ডায়াভিক হীরা খনি হল কানাডার উত্তরপশ্চিম অঞ্চলের উত্তর স্লেভ অঞ্চলে অবস্থিত একটি হীরার খনি, প্রায় ইয়েলোনাইফের উত্তর-পূর্বে। 
দিয়াভিক হীরার খনি একটি প্রত্যন্ত, উপ-সুমেরু অঞ্চলে অবস্থিত একটি শিল্প কমপ্লেক্স। এটি ল্যাক ডি গ্রাস কিম্বারলাইট ক্ষেত্রের সাথে যুক্ত চারটি কিম্বারলাইট পাইপ নিয়ে গঠিত এবং এটি একটি দ্বীপে অবস্থিত ল্যাক ডি গ্রাসে, যা অনানুষ্ঠানিকভাবে পূর্ব দ্বীপ নামে পরিচিত। এটি সুমেরু বৃত্তের প্রায় দক্ষিণে অবস্থিত। 
২৩শে জানুয়ারী, ২০২৪ তারিখে, নর্থওয়েস্টার্ন এয়ারের একটি চার্টার ফ্লাইট যা শ্রমিকদের খনিতে নিয়ে যাচ্ছিল, উড্ডয়নের কিছুক্ষণ পরেই তা বিধ্বস্ত হয়, এতে ছয়জন নিহত ও একজন আহত হয়।
আবুরা-সুমাশি

আবুরা-সুমাশি (油あぶらすまし) হল একটি বিরল প্রাণী। এটি কুমামোতো প্রিফেকচারের আমাকুসা অঞ্চলের লোককাহিনীতে পাওয়া যায় এবং এটি কুমামোতো এলাকার পর্বত পথগুলিতে বাস করে।
এই আত্মা কুসাজুমিগোয়ে পর্বত পথেও মানুষদের চমকে দেয় এবং ধারণা করা হয় যে এটি একজন মানুষের ভূত। এটি তেল চুরি করে এবং বনভূমিতে পালিয়ে যায়।
বিদ্যুৎ আবিষ্কারের পূর্বের দিনগুলিতে, তেল ছিল একটি অত্যন্ত মূল্যবান সামগ্রী এবং এটি ঘর আলো এবং গরম করার জন্য প্রয়োজনীয় ছিল। তাই, ধারণা করা হতো যে বিশেষ করে মন্দির ও মাজার থেকে তেল চুরি করলে ইয়োকাই পুনর্জন্মের মাধ্যমে শাস্তি পেতে পারে।
অনেক গল্পে দাদি তার নাতি-নাতনির সঙ্গে পর্বত পথে হাঁটতে হাঁটতে বলবেন, “তোমরা জানো, অনেক দিন আগে একজন আবুরা-সুমাশি এই অঞ্চলে বাস করত,” এবং একটি রহস্যময় কণ্ঠস্বর উত্তর দেবে, “আমি এখনও আছি!” অথবা খুব কম ক্ষেত্রে হাওয়া থেকে বাস্তবে রূপান্তরিত হয়ে আবুরা-সুমাশি ভ্রমণকারীদের সামনে উপস্থিত হবে।
নব্য যোগাযোগ মাধ্যমে আবুরা-সুমাশি প্রায়শই "একটি মোটা প্রাণী যার শরীর সুতির চাদর দিয়ে ঢাকা এবং মাথা আলু অথবা পাথরের মতো" হিসেবে চিত্রিত হয়। এটি শিগেরু মিজুকির চিত্রকর্ম দ্বারা অনুপ্রাণিত।
ইমিনা ফিল্মস

ইমিনা ফিল্মস হল একটি কানাডীয় চলচ্চিত্র পরিবেশক কোম্পানি, যা ২০২২ সালে প্রতিষ্ঠিত।
জুন মাসে মূল কর্পোরেশন এন্টারটেইনমেন্ট ওয়ান কর্তৃক পূর্ববর্তী কোম্পানিটি বন্ধ হয়ে যাওয়ার পর, ২০২২ সালে লেস ফিল্মস সেভিলের প্রাক্তন সভাপতি প্যাট্রিক রয় এই কোম্পানিটি চালু করেন। সেভিলের বন্ধ হওয়া উদ্বেগের কারণ হয়ে দাঁড়িয়েছিল কারণ কোম্পানিটি কেবেকের বাজারে চলচ্চিত্রের অন্যতম বৃহত্তম পরিবেশক ছিল, যার ফলে সাম্প্রতিক এবং ঐতিহাসিক কেবেকের অনেক চলচ্চিত্র পরিবেশক ছাড়াই ছিল; নভেম্বরে, ইমিনা সেভিলের ব্যাক ক্যাটালগ অধিগ্রহণ করে, এবং তার প্রথম নতুন চলচ্চিত্র "টু ডেস বিফোর ক্রিসমাস (২৩ ডিসেম্বর)" মুক্তির ঘোষণা দেয়।
আকাতেকো (লোককাহিনী)

একটি আকেতেকো (, অর্থাৎ "লাল শিশুর হাত") হল একটি ইয়োকাই বা জাপানি দানব। এটি আওমোরি এলাকার লোককাহিনীতে পাওয়া যায়, বিশেষ করে হাচিনোহে শহরে। এই দানবটি কাগাওয়া এবং ফুকুশিমা এলাকার স্থানীয় একটি কাহিনীতেও রয়েছে।
দানবটিকে বর্ণনা করা হয়েছে একটি ছোট বিদেহী শিশুর লাল হাত হিসেবে যেটি একটি জাপানি মধু গাছ থেকে নেমে আসে। এটি গাছের তলে একটি তরুণীর (প্রায় ১৭ বা ১৮ বছর বয়সী) আত্মার সাথে থাকে। এর সৌন্দর্য সরল-বিশ্বাসী পথচারীদের মন্ত্রমুগ্ধ বা জ্বরাক্রান্ত অবস্থায় নিয়ে যায়।
কিছু কাহিনী অনুযায়ী, হাতটি তখন ভ্রমণকারীর গলা চেপে ধরে তাদের শরীর ছিন্নভিন্ন করে ফেলে। তবে বেশিরভাগ গল্পে হাতটি ক্ষতিকর নয়। কাগাওয়া এবং ফুকুশিমা এলাকার আত্মাটি জোড়ায় ভ্রমণ করে, যাকে চলন্ত পায়ের মতো দেখতে। কিছু লোক এমনও বলে থাকে যে, এই দুটি প্রাণী আসলে একই ইয়োকাইয়ের দুটি অংশ।
বেশিরভাগ সূত্র অনুসারে, এই প্রাণীটি ক্ষতিকারক নয় এবং কেবল পথচারীদের ভয় দেখায়।
একটি তত্ত্বে বলা হয়েছে যে আকেতেকো সম্ভবত অন্য ইয়োকাই যেমন কিতসুনে বা তানুকির দ্বারা সৃষ্ট একটি মায়া যারা রূপ বদলানোর ক্ষমতা রাখে।
আকুবোজু

আকুবোজু () হল একটি ইয়োকাই যা আকিৎতা প্রিফেকচার এবং ইওয়াতে প্রিফেকচারের স্থানীয়। বলা হয় যে তারা আকিৎতা প্রিফেকচারের সেনবোকু-গুন এবং ওগাটসু-গুনে চুল্লির ছাইয়ের মধ্যে বাস করে এবং যখন তারা ছাই নিয়ে খেলে, তখন তারা উপস্থিত হয়।
তোহোকু অঞ্চলে, অনেক ধরনের প্রথা রয়েছে যেখানে বলা হয় যে ইয়োকাইরা ছাই নিয়ে খেলার সময় উপস্থিত হয়। ইওয়াতে প্রিফেকচরের নিনোহে-গুনে, যারা চুল্লির ছাই নিয়ে খেলে, তাদের একটি দানব "আমেনেসাকু" দ্বারা ছাইয়ে টেনে নিয়ে যাওয়া হয় এবং খেয়ে ফেলা হয়। একটি তত্ত্ব রয়েছে যে এটি একটি জিনি, এবং ফুকুশিমা প্রিফেকচরের কিছু অংশে চুল্লি থেকে যা বের হয় তা "আমানজাক" নামে পরিচিত। এছাড়াও, কুনিও ইয়ানাগিদার বই "তোন্নো মোনোগাতারি"-এর মতে, তোন্নো অঞ্চলে একটি ভূত "বোকো" দেখা দেয় যখন চুল্লির ছাই খোঁড়া হয়।
আকুমা (লোককাহিনী)

আকুমা () হলো একটি দুষ্ট আত্মা। এটি জাপানি লোককাহিনীতে পাওয়া যায়। কখনও কখনও ইংরেজি ভাষার উৎসে এটিকে শয়তান বা দানব হিসেবে বর্ণনা করা হয়। আকুমার একটি বিকল্প নাম হল "মা" ()। জাপানি খ্রিষ্টানদের মধ্যে আকুমা নামটি শয়তানের জন্য ব্যবহৃত হয় এবং জাপানি বৌদ্ধধর্মে এটি "মারা" নামে পরিচিত।
আকুমা শব্দটির প্রথম ব্যবহার মূলত বৌদ্ধ ধর্মগ্রন্থে পাওয়া যায়। তবে এটি সাহিত্যকর্মে, বিশেষ করে হেইয়ান যুগে (৭৯৪–১১৮৫ খ্রিস্টাব্দ) লেখা কাব্যগ্রন্থগুলিতেও রয়েছে। পরে, জাপানে খ্রিষ্টান ধর্মের প্রবর্তনের পর ইংরেজি শব্দ শয়তানের অনুবাদ হিসেবে আকুমা প্রচলিত হয়ে ওঠে।
একটি আকুমা সাধারণত একটি সত্ত্বা হিসেবে চিত্রিত হয় যার মাথা আগুনে পুড়ে গেছে এবং চোখ জ্বলন্ত এবং সে একটি তলোয়ার নিয়ে থাকে। বলা হয় যে এটি যারা এটি দেখে, তাদের জন্য অশুভ লক্ষণের সূচনা হয়ে আসে।
অনেক সময় মানুষ মানসিক অসুস্থতাকে আকুমার উপস্থিতির সাথে ঐতিহ্যগতভাবে সম্পর্কিত করেছে।
আমাজাকে-বাবা

আমাজাকে-বাবা (, "আমাজাকে হাগ") অথবা আমাজাকে বানবা একটি পুরানো মহিলা চরিত্র যা জাপানের মিয়াগি এবং আওমোরি এলাকার লোকগাথায় পাওয়া যায়। সে রাত্রে বাড়ির দরজায় এসে শিশু কণ্ঠে ডাকে “আপনার কাছে কি আমাজাকে আছে?”। যদি কেউ উত্তর দেয়, তবে সে গুটিবসন্ত অথবা সাধারণ সর্দিতে আক্রান্ত হয়। যখন জাপানে গুটিবসন্ত রোগ ব্যাপকভাবে ছড়িয়ে পড়েছিল, তখন তাকে এর দেবী বলা হত। বলা হয় যে তাকে দূরে রাখতে একটি সিডার শাখা দরজায় ঝুলিয়ে রাখা হতো। সন্তানেরা যাতে অসুস্থ না হয়, সেজন্য মায়েরা আমাজাকে-বাবাকে নৈবেদ্য দিতেন। 
আমাজাকে-বাবা এবং আমাজাকে বানবাদের মধ্যে প্রধান পার্থক্য হলো, আমাজাকে বানবা আমাজাকে বিক্রি করার চেষ্টা করে, তবে আমাজাকে-বাবা কেবল প্রশ্ন করে যে, "আপনার কাছে আমাজাকে আছে কি?" এবং "আমরা সাকি বা আমাজাকে পছন্দ করি না" এই লেখা আমাজাকে বানবাকে দূরে রাখে।
একটি অনুরূপ সত্তা ইয়ামানাশি এলাকায় আমাজাকে-বানবা নামে পরিচিত। সে সাকি এবং আমাজাকে বাড়ি বাড়ি বিক্রি করতে যায়, যারা উত্তর দেন তাদের রোগে আক্রান্ত করে। তাকে একটি সাইন দ্বারা তাড়ানো যায় যেটি দরজার পাশে লেখা থাকে "আমরা সাকি বা আমাজাকে পছন্দ করি না"।
টোকিওর বুনক্যো সিটির কোহিনাটা পাড়া এলাকায়, আমাজাকে-বাবা কোন অতিপ্রাকৃত সত্তা নয় বরং ওই এলাকার একজন স্থানীয় আমাজাকে বিক্রেতা, যিনি সাধারণ সর্দিতে মারা গিয়েছিলেন। মৃত্যুর পর তাকে শিশুদের রোগ থেকে রক্ষা করার দেবী হিসেবে পূজা করা হয়। পরবর্তীতে তার একটি মূর্তি নিশিরিন-জি মন্দিরের মঠে স্থাপন করা হয়।
বাদশাহ আব্দুল আজিজ বিন আব্দুল রহমান আল সৌদ মসজিদ

বাদশাহ আব্দুল আজিজ বিন আব্দুল রহমান আল সৌদ মসজিদ মানসেহরা, পাকিস্তানের একটি মসজিদ। ২০০৫ সালের ৮ অক্টোবর পাকিস্তানের কিছু অংশে ভয়াবহ ভূমিকম্পের পর মানসেহরা শহরে সৌদি আরবের পক্ষ থেকে পাকিস্তানের জন্য একটি উপহার হিসেবে এটি সৌদি আরবের অর্থায়নে নির্মিত হয়। 
মসজিদটি মানসেহরার হাজারা বিশ্ববিদ্যালয়ের ক্যাম্পাসের মধ্যে অবস্থিত, যার মোট আয়তন প্রায় ৪১,০০০ বর্গমিটার। এই মসজিদে প্রধান মসজিদ ভবন এবং সংলগ্ন নামাজের স্থান রয়েছে, যেখানে ১০,০০০ এরও বেশি মুসল্লি নামাজ পড়তে পারেন। পুরো কমপ্লেক্সটিতে ইমাম এবং মুয়াজ্জিনদের বাসস্থান, পরিষেবা সুবিধা, বাগান এবং পার্কিং এলাকা অন্তর্ভুক্ত রয়েছে। স্থাপত্য নকশায় ইসলামী উপাদান অন্তর্ভুক্ত করা হয়েছে। এটি মক্কার মসজিদ আল-হারামের নকশা দ্বারা অনুপ্রাণিত।
রাজ্যসভার ডেপুটি চেয়ারপার্সন

রাজ্যসভার ডেপুটি চেয়ারম্যান ( IAST : ) রাজ্যসভার সভাপতির ( ভারতের উপরাষ্ট্রপতি ) অনুপস্থিতিতে রাজ্যসভার কার্যবিবরণী পরিচালনা করেন। ডেপুটি চেয়ারপারসন রাজ্য সভার দ্বারা অভ্যন্তরীণভাবে নির্বাচিত হন।
আহমেদ রুশদি মোস্তারি

আহমেদ রুশদি মোস্তারি (এছাড়াও আহমদ রোশদী বানানও করা হয়) ছিল মোস্তারের একজন বসনিয়াক মৌলভি তরিকা কবি। অল্প বয়সে, তিনি কনস্টান্টিনোপল (আধুনিক সময়ে ইস্তানবুল) চলে যান যেখানে তিনি একটি প্রাসাদ পৃষ্ঠা-বিদ্যালয়ে (একটি ʻএজেমি ওঘ্লান হয়ে) পড়াশোনা করেন। পরে তিনি জনসেবা থেকে সরে আসার আগে এবং একটি বইয়ের দোকানের ব্যবস্থাপক হওয়ার আগে একজন শিক্ষক (মুদার্রেস) হয়েছিলেন। একজন প্রতিভাবান কবি হিসেবে তাঁর প্রতিভা এবং বিশেষ করে সুফিবাদ সম্পর্কিত দার্শনিক কল্পনা এবং প্রতীকবাদ সম্পর্কে লিখেছেন এমন একজন হিসেবে রুশদির খ্যাতি রয়েছে। তিনি একটি "দিওয়ান" রচনা করেছিলেন, যার মধ্যে অন্যদের মধ্যে ফার্সি ভাষায় তিনটি "গজল" এবং একটি কিতা রয়েছে। রুশদির কবিতা "ভারতীয় শৈলী" লেখা হয়েছে এবং এটি বিষণ্ণতার জন্য বিখ্যাত, কারণ এটি তার একমাত্র পুত্রের মৃত্যু ও সমাধিস্থলের সাথে সম্পর্কিত।
আল-নূর মসজিদ (মরক্কো)

আল-নূর মসজিদ হল ফেস-মেকনেস অঞ্চলের ইফরান প্রদেশের পাহাড়ি শহর আজরুতে অবস্থিত একটি মসজিদ। এটি মধ্য অ্যাটলাসের বৃহত্তম ধর্মীয় ভবন। মসজিদটি মরক্কোর প্রয়াত রাজা দ্বিতীয় হাসান ১৯৮৭ সালের সেপ্টেম্বরে নির্মাণ করেছিলেন। ২০০০ সালে মরক্কোর রাজা ষষ্ঠ মোহাম্মদ এটি উদ্বোধন করেছিলেন। 
আল-নূর মসজিদটি ৫,৭০০ বর্গমিটার এলাকা জুড়ে বিস্তৃত এবং এতে ৫,০০০ মুসল্লির নামাজ পড়ার ক্ষমতা রয়েছে। মসজিদটি দুটি তলা নিয়ে গঠিত। নিচতলা পুরুষদের জন্য এবং প্রথম তলা মহিলাদের জন্য। এতে একটি জলের ফোয়ারা, একটি অজু করার জায়গা এবং অতিরিক্ত লোক ধারণ করার মত জায়গাও রয়েছে। এই মসজিদের নির্মাণ বাজেট ১ বিলিয়ন দিরহামে পৌঁছেছিল এবং এর আসবাবপত্রের জন্য অতিরিক্ত ১৫ মিলিয়ন দিরহাম বরাদ্দ করা হয়েছিল। 
১৯৮৭ সালের সেপ্টেম্বরে বাদশাহ দ্বিতীয় হাসান আল-নূর মসজিদের নির্মাণকাজ শুরু করেন, কিন্তু এতে উল্লেখযোগ্য বিলম্ব হয়। ২০০০ সালের ডিসেম্বরে রাজা ষষ্ঠ মোহাম্মদ এটি উদ্বোধন করেন, যিনি পরে ২০০৪ সালের সেপ্টেম্বরে সেখানে শুক্রবারের নামাজ আদায় করেন।
দ্য কুইন হু ক্রাউন্স

দ্য কুইন হু ক্রাউন্স (, ) হলো একটি দক্ষিণ কোরীয় পিরিয়ড ড্রামা ভিত্তিক টেলিভিশন ধারাবাহিক। কিম সাং-হোর পরিচালনায় নির্মিত এই ধারাবাহিকটি রচনা করেছেন লি ইয়ং-মি। চা জু-ইয়ং, লি হিউন-উক, লি ই-দাম, লি সি-আ এবং পার্ক জি-ইলের মতো অভিনয়শিল্পীগণ এই ধারাবাহিকে অভিনয় করেছেন।
মূলত কোরীয় ভাষায় নির্মিত এই ধারাবাহিকটি ২০২৫ সালের ৬ই জানুয়ারি তারিখে টিভিংয়ে সম্প্রচার শুরু হয়েছিল, যা প্রতি সপ্তাহের সোমবার এবং মঙ্গলবার স্থানীয় সময় ১৪:০০টায় প্রচারিত হয়েছে; যার সর্বমোট ১২টি পর্ব রয়েছে।
জোসন রাজবংশের শুরুর দিকে মিন ওনগেয়ং (চা জু-ইয়ং), একজন সম্ভ্রান্ত পরিবারের নারী, লি বাং-ওনের (লি হিউন-উক) সাথে বিবাহবন্ধনে আবদ্ধ হন, যিনি জেনারেল লি সোং-গিয়ের (লি সুং-মিন) পঞ্চম পুত্র এবং জোসন রাজবংশের প্রতিষ্ঠাতা। তারা একসাথে রাজনৈতিক জটিলতা মোকাবেলা করে বাং-ওনের সিংহাসনে আরোহণ নিশ্চিত করেন, যিনি পরবর্তীতে রাজা তেজং নামে পরিচিত হন। বাং-ওন রাজা হওয়ার পর, ওনগেয়ং কুইন ওনগেয়ং হিসেবে অভিষিক্ত হন। প্রাথমিকভাবে, তাদের সম্পর্ক মজবুত ছিল এবং উভয়ে সমৃদ্ধ জোসনের স্বপ্ন দেখতেন। তবে, বাং-ওনের ক্ষমতা সুসংহত হওয়ার সাথে সাথে তিনি চে-রেয়ং (লি ই-দাম) এবং ইয়ং-সিলসহ (লি সি-আ) বিভিন্ন উপপত্নী গ্রহণ করতে শুরু করেন, যেখানে ইয়ং-সিল তার সন্তানের গর্ভধারণ করেন। এতে তাদের সম্পর্কের মধ্যে বিশ্বাসঘাতকতা এবং বিচ্ছিন্নতার অনুভূতি সৃষ্টি হয়। রাণীর পরিবার, মিন বংশ, আদালতে উল্লেখযোগ্য প্রভাবশালী ছিল। বাং-ওন, তার কর্তৃত্ব সংহত করতে চেয়ে, মিন পরিবারের ক্ষমতাকে হুমকি হিসেবে দেখেন। এতে রাজনৈতিক চালবাজি এবং শুদ্ধি অভিযান শুরু হয়, যা রাজদম্পতির মধ্যে আরও দূরত্ব সৃষ্টি করে। ওনগেয়ং তার পরিবারের প্রতি আনুগত্য এবং রানির দায়িত্বের মধ্যে দ্বিধায় পড়েন।
আদালতের ষড়যন্ত্র তীব্র হওয়ার সাথে সাথে, ওনগেয়ং তার প্রভাব বজায় রাখতে এবং পরিবারের উত্তরাধিকার রক্ষা করতে চেষ্টা করেন। তিনি রাজনৈতিক জোট এবং কৌশল গ্রহণ করেন রাজাকে প্রতিহত করতে, কিন্তু বাং-ওনের কেন্দ্রীয়করণ প্রচেষ্টার ফলে মিন বংশের ক্ষমতা ধীরে ধীরে হ্রাস পায়। ব্যক্তিগত এবং রাজনৈতিক সংঘাতগুলি রাজা এবং রানির মধ্যে মুখোমুখি সংঘর্ষে পরিণত হয়। ওনগেয়ং বাং-ওনের সিদ্ধান্তগুলোর বিরোধিতা করেন, যা উত্তপ্ত বিতর্কে রূপ নেয় এবং আদালতের অভ্যন্তরে বৃহত্তর ক্ষমতার লড়াইকে প্রতিফলিত করে। তাদের একসময়ের সুরেলা সম্পর্ক অবিশ্বাস এবং ক্ষোভে পরিণত হয়। শেষ পর্বগুলোতে, ওনগেয়ং চূড়ান্ত পরীক্ষার সম্মুখীন হন। বিচ্ছিন্ন এবং পরিবারের ক্ষমতা হ্রাসপ্রাপ্ত অবস্থায়, তিনি তার ভূমিকা এবং জোসন আদালতে তার উত্তরাধিকার নিয়ে চিন্তা করেন। সিরিজটি তার অবদান এবং ত্যাগের উপর মর্মস্পর্শী প্রতিফলনের মাধ্যমে সমাপ্ত হয়, যা তাকে একজন রানি এবং শক্তিশালী পরিবারের সদস্য হিসেবে জটিলতা তুলে ধরে।
দ্য কুইন হু ক্রাউন্সের চিত্রধারণ ২০২৩ সালের অক্টোবর মাসে শুরু হয়ে ২০২৪ সালের জুন মাসে সম্পন্ন হয়েছে। অতঃপর, ২০২৫ সালের ৬ই জানুয়ারি তারিখে টিভিংয়ে এই ধারাবাহিকটি মুক্তি পেয়েছে।
আল-কারাউইয়িন মসজিদ (মরক্কো)

আল-কারাউইয়িন মসজিদ বা আল-কারাউইয়িন বিশ্ববিদ্যালয় মসজিদ মরক্কোর ফেজ শহরে অবস্থিত একটি ঐতিহাসিক মসজিদ। ২৪৫ হিজরি সালের ১লা রমজান (৩০ নভেম্বর ৮৫৯) তারিখে ইদ্রিসি শাসক ইয়াহিয়া প্রথমের তত্ত্বাবধানে এর নির্মাণকাজ শুরু হয়। মহানুভব ফাতিমা বিনতে মুহাম্মদ আল-ফিহরিয়া তাঁর সম্পূর্ণ উত্তরাধিকার দান করে এই মসজিদ নির্মাণ করেন এবং এর নির্মাণকালে রোজা ও ইবাদতে নিযুক্ত থাকেন। মসজিদটি সম্পন্ন হওয়ার পর তিনি প্রথম নামাজ আদায় করেন এবং আল্লাহর প্রতি কৃতজ্ঞতা প্রকাশ করেন।
ফেজের জনগণ ও শাসকরা মসজিদটির সম্প্রসারণ, সংস্কার এবং রক্ষণাবেক্ষণে অবদান রেখেছেন। শাসকরা কর্ডো‌ভার উমাইয়া খলিফার সহায়তায় মসজিদে প্রায় ৩,০০০ বর্গমিটার যোগ করেন। পরবর্তীতে আলমোরাভিদরা এর আরও সম্প্রসারণ ঘটান।
মসজিদের চতুষ্কোণাকার মিনার (যা আজও অক্ষত রয়েছে) জেনাতা শাসকদের শাসনামলে কর্ডোভার আব্দুর রহমান তৃতীয়ের অধীনে নির্মিত হয়। এটি মাঘরেব অঞ্চলের প্রাচীনতম চতুষ্কোণাকার মিনার হিসেবে বিবেচিত হয়।
আলমোরাভিদরা মসজিদের সাধারণ স্থাপত্যকে আরও শৈল্পিক করে তোলে ও জটিল অলংকরণ যোগ করে। তাঁরা খোদাই করা গম্বুজ, খিলান নকশা, এবং খোদাইকৃত কুরআনিক আয়াত সংযোজন করেন। আলমোরাভিদদের অন্যতম গুরুত্বপূর্ণ অবদান হলো মিনবার (খুতবার মঞ্চ), যা আজও অটুট রয়েছে। পরবর্তীতে আলমোহাদরা মসজিদের জন্য একটি বৃহৎ ঝাড়বাতি সংযোজন করে, যা এখনও ফেজের এই মসজিদের শোভা বৃদ্ধি করে।
মসজিদটিতে ১৭টি দরজা রয়েছে এবং দুটি শাখা রয়েছে যা কেন্দ্রীয় আঙিনার দুই প্রান্তে মিলিত হয়। প্রতিটি শাখায় একটি করে মার্বেল নির্মিত ওজুখানা রয়েছে, যা আলহাম্বরার লায়ন্স কোর্টের অনুকরণে নির্মিত।
সময়ের সঙ্গে সঙ্গে মসজিদটিতে শৈল্পিক ঝাড়বাতি, সূর্যঘড়ি, বালিঘড়ি এবং অতিরিক্ত সুবিধাসমূহ যুক্ত হয়েছে, যার মধ্যে বিচারকের চেম্বার, বিশাল মিহরাব, একটি গ্রন্থাগার এবং বহু কুরআনিক পান্ডুলিপি রয়েছে। মসজিদের স্থাপত্যশৈলী মূলত আন্দালুসীয়।
মসজিদটি নির্মাণের পর থেকেই এখানে পণ্ডিতরা শিক্ষা কার্যক্রম শুরু করেন, যা বহু শিক্ষার্থীকে আকর্ষণ করে। শাসকদের বিরাট পৃষ্ঠপোষকতার কারণে ফেজ ধীরে ধীরে একটি প্রধান জ্ঞান ও সাংস্কৃতিক কেন্দ্র হিসেবে গড়ে ওঠে, যা কর্ডোভা ও বাগদাদ-এর মতো গুরুত্বপূর্ণ শহরগুলোর সঙ্গে প্রতিযোগিতা করত।
ধারণা করা হয়, আল-কারাউইয়িন মসজিদ একটি বিশ্ববিদ্যালয়ে রূপান্তরিত হয় আলমোরাভিদ আমলে, যখন এখানে নিয়মিত শিক্ষাদান শুরু হয়। ঐতিহাসিক নথিপত্র থেকে জানা যায় যে এটি সম্পূর্ণরূপে বিশ্ববিদ্যালয়ে পরিণত হয় মারিনিদ শাসনামলে, যখন এর চারপাশে মাদ্রাসাসমূহ নির্মাণ করা হয় এবং বৈজ্ঞানিক গবেষণার জন্য পাঠাগার ও পাঠচক্র প্রতিষ্ঠিত হয়।
জেলা গ্রন্থাগার, দক্ষিণ চব্বিশ পরগনা

জেলা গ্রন্থাগার, দক্ষিণ চব্বিশ পরগণা পশ্চিমবঙ্গ সরকার পোষিত দক্ষিণ চব্বিশ পরগনার জেলা গ্রন্থাগার। এটি বিষ্ণুপুর ২ সমষ্টি উন্নয়ন ব্লকের বিদ‍্যানগরে অবস্থিত।
গ্রন্থাগারটি মহানগর কলকাতাস্থিত আলিপুর জেলা সদর হতে ২৫ কিমি দূরত্বে অবস্থিত। আলিপুর হতে জাতীয় সড়ক ১২ তথা ডায়মন্ড হারবার রোড বরাবর সড়ক পথে ২০ কিমি দূরত্বের পর আমতলা হতে (৫ কিমি), বাখরাহাট পর্যন্ত সম্প্রসারিত নিবারণ দত্ত রোডে এটির অবস্থান। অবস্থানের অক্ষাংশ ও দ্রাঘিমাংশ হলো যথাক্রমে- ।
বিশ শতকের মাঝামাঝি সময়ে দক্ষিণ চব্বিশ পরগনা জেলার তৎকালীন কাঙ্গণবেড়িয়া বোর্ডের চেয়ারম্যান, চড়াশ্যামদাস গ্রামের দূরদর্শী শিক্ষাব্রতী ছিলেন ধীরেন্দ্রনাথ বেরা। তাঁর ঐকান্তিক ইচ্ছায় অধুনা বিষ্ণুপুর ২ সমষ্টি উন্নয়ন ব্লকে সাংস্কৃতিক কেন্দ্র বিদ্যানগর এলাকা তৈরি ও 'বিদ্যানগর শিক্ষা সংসদ' প্রতিষ্ঠার মাধ্যমে নানা শিক্ষাপ্রতিষ্ঠান স্থাপনার মধ্যেই অধিবর্ষ ১৯৫৬ খ্রিস্টাব্দের ২৯ ফেব্রুয়ারি জেলা গ্রন্থাগারটি প্রতিষ্ঠিত হয়। গ্রন্থাগারের জমির কিছু অংশ বাখরাহাটের স্বর্ণব্যবসায়ী পাঁচকড়ি দত্ত এবং বাকিটা ধীরেন্দ্রনাথ বেরার স্ত্রী ঊষারাণী দেবীর।
১৯৫৮ খ্রিস্টাব্দের ১ জুন গ্রন্থাগার ভবনের আনুষ্ঠানিক দ্বারোদ্ঘাটন করেন বিশ্ব বিশ্রুত পদার্থবিজ্ঞানী (তৎকালীন বিশ্বভারতী বিশ্ববিদ্যালয়ের উপাচার্য) সত্যেন্দ্রনাথ বসু। দ্বারোদ্ঘাটনের পর তিনি মন্তব্যে লেখেন-
প্রসঙ্গত, ১৯৫৮ খ্রিস্টাব্দের সেপ্টেম্বর মাসে ভারতের ত্রয়োদশ রাষ্ট্রপতি প্রণব মুখোপাধ্যায় যখন বিদ্যানগর কলেজে অধ্যাপনা করতেন তখন তিনি গ্রন্থাগারের সদস্য হন।
২০১৭ খ্রিস্টাব্দে পশ্চিমবঙ্গ সরকার গ্রন্থাগারটিকে একটি মডেল গ্রন্থাগারের মর্যাদা দেয়।
পদ্মবিভূষণ সম্মানে সম্মানিত বিজ্ঞানী বিকাশচন্দ্র সিংহ গ্রন্থাগার সংলগ্ন 'সত্যেন্দ্রনাথ বসু উদ্যান'-এ অধ্যাপক সত্যেন্দ্রনাথ বসুর ১২৫ তম জন্মদিন উদযাপনে বিজ্ঞানাচার্যের আবক্ষ মূর্তির আবরণ উন্মোচন করেন ২০১৯ খ্রিস্টাব্দের ১ জানুয়ারি।
রবিবার ও পশ্চিমবঙ্গ সরকার ঘোষিত ছুটির দিন ব্যতীত সপ্তাহের প্রতিদিন সকাল ১১ টা হতে বিকাল ৬ টা পর্যন্ত গ্রন্থাগার সর্বসাধারণের জন্য খোলা থাকে। উল্লেখযোগ্য পরিষেবাগুলি হল-
বঙ্গীয় গ্রন্থাগার পরিষদের বর্ষব্যাপী শতবর্ষ উদযাপনের অংশ হিসাবে ২০২৫ খ্রিস্টাব্দের ২২ ফেব্রুয়ারি গ্রন্থাগারের 'ধীরেন্দ্রনাথ বেরা সভাঘরে' একটি আলোচনা সভা ও সপ্তাহব্যাপী এক প্রদর্শনী ব্যবস্থা করা হয়।
স্থাপনাকাল হতে যারা গ্রন্থাগারের দায়িত্বভার সামলেছেন তারা হলেন-
ভাস্তান খনি

ভাস্তান খনি হলো ভারতের গুজরাট রাজ্যে অবস্থিত একটি লিগনাইট এবং চুনাপাথরের খনি। এই খনিটি গুজরাট ইন্ডাস্ট্রিজ পাওয়ার কোম্পানি লিমিটেড (জিআইপিসিএল)-এর অধীনে রয়েছে। এই খনিতে খননকার্যের সময় বিজ্ঞানীরা সেখানে বাদুড়ের জীবাশ্ম আবিষ্কার করেছেন।
ভাস্তান লিগনাইট খনিটি ১৫৩৬ হেক্টর এলাকা জুড়ে রয়েছে। লিগনাইট খনির এলাকাটি সুরাট জেলার মঙ্গরোল তালুকে পড়ে। এই খনি এলাকাটি সুরাট থেকে প্রায় ৫০ কিলোমিটার দূরে। ভারুচ জেলার অঙ্কলেশ্বর থেকে এর দূরত্ব প্রায় ৪০ কিলোমিটার। ১৯৯৬ সালের ৩১ জুলাই ভাস্তান লিগনাইট খনির খনন কার্য শুরু হয়। এই খনিটির উৎপাদন ক্ষমতা বার্ষিক ১২ লক্ষ টন। এখানে লিগনাইটের খনন যোগ্য ভাণ্ডার হলো ৩৬০ লক্ষ টন।
ভাস্তান চুনাপাথর খনিটি গুজরাট ইন্ডাস্ট্রিজ পাওয়ার কোম্পানি লিমিটেড-এর একটি প্রকল্প। ভাস্তান লিগনাইট খনির ১৫৩৬ হেক্টর বিস্তৃত এলাকার মধ্যে ৮০ হেক্টর এলাকা হলো ভাস্তান চুনাপাথর খনির ইজারা। এই এলাকায় লিগনাইটের সঙ্গে ওভারবার্ডেন হিসাবে নিম্ন গ্রেডের চুনাপাথর মিশে রয়েছে। খনিটির অনুমোদিত উৎপাদন ক্ষমতা হলো বার্ষিক ৪.২৫ লক্ষ টন। ২০০০ সালের ১ জানুয়ারি ভাস্তান চুনাপাথর খনির খনন কার্য শুরু হয়।
বাংলাদেশের বন্যপ্রাণী অভয়ারণ্যের তালিকা

এটি বাংলাদেশে অবস্থিত বন্যপ্রাণী অভয়ারণ্যের একটি তালিকা। ১৯৮১ থেকে ২০২৪ সালের মধ্যে দেশে মোট ২৫টি বন্যপ্রাণী অভয়ারণ্য প্রতিষ্ঠিত হয়েছে, যা ২০২৪ সালের হিসাবে মোট ৪,১১,৯১২.৭৫ হেক্টর (৪,১১৯১.২৭৫ বর্গকিলোমিটার) এলাকা জুড়ে বিস্তৃত। এর মধ্যে তিনটি বন্যপ্রাণী অভয়ারণ্য সুন্দরবনে অবস্থিত, যা একটি বিশ্ব ঐতিহ্যবাহী স্থান।
মারিয়া আন্দ্রোসোভা-আইওনোভা

মারিয়া নিকোলায়েভনা আন্দ্রোসোভা-আইওনোভা (১৪ অক্টোবর ১৮৬৪ - ১৯৪১, তাশখন্দ) একজন রুশ লোককাহিনি গবেষক, লেখক এবং ইয়াকুত মহাকাব্য অলঙ্কোর পরিবেশক ছিলেন।
তিনি ১৪ অক্টোবর ১৮৬৪ সালে ইয়াকুতস্ক অঞ্চলে জন্মগ্রহণ করেন। তার দাদার কাছে তিনি বড় হন। ১৮৯৩ সালে তিনি নির্বাসিত ভি. এম. আইওনভের সাথে বিবাহবন্ধনে আবদ্ধ হন। তিনি তাকে ইয়াকুত লোককাহিনি সংগ্রহে আগ্রহী করে তোলেন। ১৯২২ থেকে ১৯৩০ সালের মধ্যে তিনি কুনস্টক্যামের নৃবিজ্ঞান ও জাতিতত্ত্ব জাদুঘরে কাজ করেন। তিনি মস্কোতে বসবাস করতেন। দ্বিতীয় বিশ্বযুদ্ধের শুরুতে, তাকে সরিয়ে নেওয়া হয় এবং ১৯৪১ সালে তিনি তাশখন্দে মৃত্যুবরণ করেন।
আওন্দোন

আওন্দোন অথবা আওয়ান্দো ( বা 青行燈, "নীল আন্ডন") একটি সত্তা, যা তোরিয়ামা সেকিয়েন তার কনজাকু হ্যাকি শুউই-এ চিত্রিত করেছেন। হায়াকুমোনোগাতারি কাইডানকাই খেলার সময়ে, শেষ গল্প বলার পর, প্রকাশিত আত্মাকে উপস্থাপন করার জন্য এটি তৈরি হয়েছিল। এই বৈঠকগুলির সময় কক্ষে প্রায়ই নীল কাগজের "আন্ডন"-এ মোমবাতিগুলি রাখা হত যাতে একটি ভুতুড়ে পরিবেশ সৃষ্টি হয়। এর থেকেই এই সত্তার নাম এসেছে।
এটি নীল রঙের একটি মহিলার মতো দেখতে, এর ভ্রু থেকে যমজ শিং বেরিয়ে আসে এবং এর ধারালো দাঁত রয়েছে।
আওনিওবো

আওনিওবো (এছাড়াও আও-নিওবো এবং আও ন্যোবো নামে পরিচিত) জাপানি পুরাণে একটি ইয়োকাই।
আওনিওবো হলো নীলচর্মের "ওগরে"র মতো এক আত্মা। একে দারিদ্র্য ও দুর্ভাগ্যের প্রতীক হিসেবে ধরা হয়। এটি প্রাচীন দরবারের সম্ভ্রান্ত এক মহিলার রূপ ধারণ করে। এটি পুরনো যুগের বেশ কিছু কিমোনো পরিধান করে থাকে, যেগুলি ছেঁড়াফাটা ও পোকায় ক্ষতিগ্রস্ত। প্রাচীন দরবারীর মতো এর মুখে কপালে আঁকা ভ্রু ও কালো দাঁত থাকে।
কিংবদন্তি অনুযায়ী, রাজসভার মহিলারা হলেন তারা, যারা কোনও যোগ্য স্বামীর সঙ্গে বিবাহ বন্ধনে আবদ্ধ না হওয়া পর্যন্ত সম্ভ্রান্ত পরিবারের সেবা করেন।
আওনিওবো পরিত্যক্ত বাড়িতে বাস করে। সেখানে এক সময় পতিত অভিজাত এবং ধ্বংসপ্রাপ্ত পরিবার বসবাস করত। তারা সারাদিন নিজের প্রসাধনী, চুল এবং সৌন্দর্য ঠিক করতে ব্যস্ত থাকে, যেন কোনো অতিথি আসবে। যদি কোনো অনাহূত ব্যক্তি সেখানে প্রবেশ করে, আওনিওবো তাকে গ্রাস করে এবং আবার অপেক্ষা করতে থাকে পরবর্তী আগন্তুকের জন্য।
আওসাগিনোহি

আওসাগিনোহি, অথবা আওসাগিবি (, "নীল বক অগ্নি") একটি ঘটনাপ্রবাহ। এটি তোরিয়ামা সেকিয়েন তার "কঞ্জাকু গাজু জোকু হ্যাক্কি" তে চিত্রিত করেছেন। এটি একটি নিশি বক দেখায় এবং তার দেহ রহস্যময়ভাবে আলোকিত।
এই ঘটনার চারপাশে গড়ে ওঠা লোককথা একটি পুরনো নিশি বকের গল্প বলে এবং এটি একটি ইয়োকাইতে রূপান্তরিত হয়। বকের পালক দ্রবীভূত হয়ে উজ্জ্বল আঁশে পরিণত হয় যা রাতের অন্ধকারে একধরনের দীপ্তিময় নীল আলো বিকিরণ করে। বলা হয়, ইয়োকাইয়ের নিঃশ্বাস থেকে স্বর্ণালি গুঁড়ো বাতাসে ছড়িয়ে পড়ে এবং একপ্রকার উত্তাপহীন আগুনের আলো তৈরি করে। যদিও সেই আলো পরে বাতাসে মিলিয়ে যায়। এই নিরীহ প্রাণীটি মানুষের সংস্পর্শ থেকে পালিয়ে যায় এবং স্বাভাবিক বকের লাজুক স্বভাব বজায় রাখে।
গল্পে সতর্ক করা হয়েছে যে, এই ঝলমলে নীল-সাদা আলোকে "অনিবি" আলোর সঙ্গে গুলিয়ে ফেলতে নেই।
পানাগিওতিস আরাভান্তিনোস

পানাগিওতিস আরাভান্তিনোস (, ১৮০৯ অথবা ১৮১১ – ১৮৭০) একজন গ্রীক পণ্ডিত ও শিক্ষক ছিলেন। তিনি পারগায় জন্মগ্রহণ করেন। তিনি প্রধানত এপিরাস অঞ্চলে কাজ করেছিলেন এবং সে সময় এটি অটোমান সাম্রাজ্যের শাসনের অধীনে ছিল। অনেক গ্রীক নামের মতো, তার নাম ইংরেজি সাহিত্যেও বিভিন্ন রোমানীকরণের মাধ্যমে দেখা যায়। যেমন প্রথম নাম পানাগিওতিস বা পানায়োতিস ইত্যাদি, এবং শেষ নাম আরাভানদিনোস।
এপিরাসের ইতিহাস নিয়ে গুরুত্বপূর্ণ প্রাথমিক গ্রন্থের লেখক হিসেবে আরাভান্তিনোস স্বীকৃত।
ইংরেজি ভাষাভাষী বিশ্বের মধ্যে আরাভান্তিনোস মূলত একজন লোকবিশেষজ্ঞ হিসেবে পরিচিত। তিনি নিজের অঞ্চলের লোকসঙ্গীতগুলি সংগ্রহ করেছিলেন, সেটি ১৮৮০ সালে তাঁর মৃত্যুর পর অ্যাথেন্সে "এপিরাসের লোকগানের সংগ্রহ" () নামে প্রকাশিত হয়। কিছুদিন পর জন স্টুয়ার্ট স্টুয়ার্ট-গ্লেনির উদ্যোগে, আরাভান্তিনোসের সংগৃহীত গান ও অন্যান্য লোকসাংস্কৃতিক উপকরণ লুসি গারনেটের অনুবাদে ইংরেজি ভাষায় প্রকাশিত হয়। স্টুয়ার্ট-গ্লেনির দৃষ্টিতে, আরাভান্তিনোসের উত্তর গ্রীসেই প্রাচীন গ্রীক লোকসাংস্কৃতিক ঐতিহ্য সর্বোত্তমভাবে সংরক্ষিত ছিল।
আরকান সনি

ডোরা ব্রুমের "ফেরি টেলস ফ্রম দ্য আইল অফ ম্যান" (১৯৫১) এ সাদা শূকরটিকে লাল চোখ ও কানযুক্ত হিসেবে বর্ণনা করা হয়েছে এবং এটি তার আকার পরিবর্তন করতে পারলেও আকৃতি পরিবর্তন করতে সক্ষম নয়। তেরেসা বেনও লাল চোখের উল্লেখ ছাড়াই একই রকমভাবে শূকরটির বর্ণনা করেছেন।
১০ই জুন (চলচ্চিত্র)

১০ই জুন হলো ২০২৫ সালের একটি বাংলা ভাষার ভারতীয় রোমাঞ্চকর চলচ্চিত্র। সান ভেঞ্চারের ব্যানারে প্রযোজনা করেছেন অনুপ সাহা ও সানি খান। পরিচালনার সাথে কাহিনী, চিত্রনাট্য ও সংলাপ লিখেছেন রূপক চক্রবর্তী। প্রধান চরিত্রে অভিনয় করেছেন সৌরভ দাস ও সৌমিতৃষা কুন্ডু। এতে এক ছেলের আত্ম-অন্বেষণের যাত্রা, যেখানে ভালোবাসা, ঘৃণা এবং পরিচয়ের টানাপোড়েন গভীরভাবে ফুটে উঠেছে।
সুব্রত মল্লিকের চিত্রগ্রহণে সম্পাদনা করেছেন শুভজিৎ সিংহ।
এই চলচ্চিত্রের কাহিনি এক কিশোরকে কেন্দ্র করে, যার শৈশব দুর্বিষহ হয়ে ওঠে তার অজানা পিতার কারণে। বন্ধু, প্রতিবেশীরা তাকে তুচ্ছ-তাচ্ছিল্য করে ‘নজরহীন’ বলে ডাকত। অপমান ও লাঞ্ছনার মধ্যে বড় হতে হতে সে ধীরে ধীরে তার বাবার অস্তিত্ব ভুলে যেতে শুরু করে। কিন্তু সময়ের পরিক্রমায় যখন সে পরিণত হয়, তখন অতীতের দগদগে ক্ষত আবার নতুন করে জেগে ওঠে। সে কি তার পরিচয় খুঁজে পাবে, নাকি অতীতের অভিশাপ তার ভবিষ্যৎকেও গ্রাস করবে?
সঙ্গীত পরিচালনা করেছেন কুন্তল দে ও সৌম্য চক্রবর্তী। গানের কথা লিখেছেন বারিশ ও সৌম্য চক্রবর্তী এবং গেয়েছেন ইশান মিত্র, অনন্যা চক্রবর্তী, সৌম্য চক্রবর্তী। 
চলচ্চিত্রটি ২০২৫ সালের ২১শে ফেব্রুয়ারি পশ্চিমবঙ্গের প্রেক্ষাগৃহে মুক্তি পায়।
২০২৫ সালের ১১ই ফেব্রুয়ারি কেন্দ্রীয় চলচ্চিত্র অনুমোদন পর্ষদ থেকে "ইউএ ১৬+" বিভাগে প্রেক্ষাগৃহে মুক্তির অনুমতি পায়।
২০১৮–১৯ ইন্ডিয়ান সুপার লিগ

২০১৮–১৯ ইন্ডিয়ান সুপার লিগ হল ভারতের বর্তমান শীর্ষ ফুটবল লিগ ইন্ডিয়ান সুপার লিগ-এর পঞ্চম আসর। ১০টি দল অংশ নিয়েছিল ও প্রতিটি দল লিগ পর্বে ১৮টি করে ম্যাচ খেলেছিল। প্লে-অফে প্রথম চারটি দল প্লে-অফে উত্তীর্ণ হওয়ার পর দ্বি-লেগ বিশিষ্ট সেমি-ফাইনাল অনুষ্ঠিত হয়েছিল। এই মৌসুমের ডিফেন্ডিং চ্যাম্পিয়ন ছিল চেন্নাইয়িন।
ফাইনালে গোয়াকে ১–০ গোলের ব্যবধানে হারিয়ে প্রথম বারের মতো শিরোপা জয়লাভ করে বেঙ্গালুরু।
সুসান এন হারম্যান

সুসান এন হারম্যান (জন্ম ১৯৪৭) একজন আমেরিকান আইন পণ্ডিত যিনি ২০০৮ সালের অক্টোবর থেকে ২০২১ সালের জানুয়ারি পর্যন্ত আমেরিকান সিভিল লিবার্টিজ ইউনিয়নের সভাপতি হিসেবে দায়িত্ব পালন করেছিলেন। হারম্যান ১৯৮০ সাল থেকে ব্রুকলিন ল স্কুলে শিক্ষকতা করছেন।
হারম্যান ব্রুকলিনে জন্মগ্রহণ করেন এবং লং আইল্যান্ডে বড় হয়ে ওঠেন। তিনি ১৯৬৮ সালে বার্নার্ড কলেজ থেকে দর্শনে স্নাতক ডিগ্রি অর্জন করেন এবং নিউ ইয়র্ক ইউনিভার্সিটি স্কুল অফ ল থেকে জুরিস ডক্টর ডিগ্রি অর্জন করেন, যেখানে তিনি "নিউ ইয়র্ক ইউনিভার্সিটি ল রিভিউ-" এর নোট এবং মন্তব্য সম্পাদক ছিলেন।
হারম্যান দ্বিতীয় সার্কিটের জন্য মার্কিন যুক্তরাষ্ট্রের আপিল আদালতের "প্রো সে" আইন ক্লার্ক হিসেবে দায়িত্ব পালন করেছিলেন। তিনি একজন স্টাফ অ্যাটর্নি ছিলেন এবং পরে নিউ ইয়র্কের বন্দীদের আইনি পরিষেবা প্রদানের (প্রিজনারস' লিগ্যাল সার্ভিসেস) সহযোগী পরিচালক হয়েছিলেন।
হারম্যান ব্রুকলিন ল স্কুলে সাংবিধানিক আইন ও ফৌজদারি কার্যবিধি, আইন ও সাহিত্যের ওপর সেমিনার, এবং সন্ত্রাসবাদ ও নাগরিক স্বাধীনতা পড়ান, সেখানে তিনি রুথ ব্যাডার গিন্সবার্গের আইন বিভাগের প্রথম অধ্যাপক।
তিনি এসিএলইউ-তে আইন স্কুলে ইন্টার্ন হিসেবে কাজ শুরু করেন। সভাপতি নির্বাচিত হয়ে হারম্যান সংগঠনের সাধারণ পরামর্শদাতা হয়েছিলেন এবং ২০ বছর ধরে এর বোর্ডে দায়িত্ব পালন করেছিলেন।
হারম্যানের "টেকিং লিবার্টিজ: দ্য ওয়্যার অন টেরর অ্যাণ্ড দ্য ইরোশন অফ আমেরিকান ডেমোক্রেসি" বইটি ২০১১ সালের অক্টোবরে অক্সফোর্ড ইউনিভার্সিটি প্রেস দ্বারা প্রকাশিত হয়, এবং ২০১২ সালের শিকাগো-কেন্ট কলেজ অফ ল/রয় সি পামার সিভিল লিবার্টিজ পুরস্কার জিতে নেয়।
হারম্যান এনপিআর, পিবিএস, সি-স্প্যান, এনবিসি নিউজ এবং এমএসএনবিসি- তে অতিথি বক্তা হিসেবে উপস্থিত হয়েছেন। তিনি "দ্য নিউ ইয়র্ক টাইমস", "টাইম", "নিউজডে" এবং "হাফপোস্টের" জন্য মতামত কলাম লিখেছেন।
২০১৯ সালে, হারম্যানকে "ক্রেইন'স নিউ ইয়র্ক বিজনেস" দ্বারা "নিউ ইয়র্কের সবচেয়ে ক্ষমতাশালী নারী"-র দ্বিবার্ষিক তালিকায় স্বীকৃতি দেওয়া হয়েছিল।
"ম্যানাট, ফেলপস এবং ফিলিপস"-এর একজন আইন অংশীদার পল গ্যাংসেইকে হারম্যান বিয়ে করেছেন। তাঁদের একটি মেয়ে আছে।
আযল (সহবাস)

আযল হল সহবাসের সময় জন্মনিয়ন্ত্রণ করার একটি পদ্ধতি, যেখানে পুরুষ যৌন মিলনের সময় বীর্যপাতের আগে মহিলার যোনি থেকে তার লিঙ্গ বের করে নেয় এবং যোনির বাইরে বীর্যপাত ঘটায়। এই গর্ভনিরোধক পদ্ধতিটি কমপক্ষে দুই হাজার বছর ধরে ব্যাপকভাবে ব্যবহৃত হয়ে আসছে। ১৯৯১ সালে প্রকাশিত একটি গবেষণায় দেখা গেছে যে, ১৯৯১ সালে বিশ্বব্যাপী ৩ কোটি ৮০ লক্ষ দম্পতি পদ্ধতিটি ব্যবহার করেছিলেন। এটি লক্ষ করা উচিত যে, এই পদ্ধতিটি সিফিলিসের মতো যৌনবাহিত রোগের সংক্রমণ থেকে রক্ষা করে না। ইসলাম ধর্মে স্ত্রীর অনুমতিক্রমে আযল করার বিধান বৈধ রাখা হয়েছে। 
তাওরাতে ওনানের কাহিনি গর্ভধারণ এড়ানোর জন্য সহবাসের সময় বাইরে নির্গমন করার (প্রশাব বিরতি বা 'আযল') প্রাচীনতম বিবরণ হিসেবে বিবেচিত হয়। ধারণা করা হয়, এই লেখা প্রায় ২৫০০ বছর আগে লিপিবদ্ধ হয়েছিল। প্রাচীন গ্রিক ও রোমান সভ্যতায় এই পদ্ধতিটি গর্ভনিরোধের জন্য সবচেয়ে জনপ্রিয় ছিল। যদিও তারা জন্মনিয়ন্ত্রণের জন্য বিভিন্ন পদ্ধতি ব্যবহার করত। তবে এ সকল সমাজ জন্মনিয়ন্ত্রণকে পুরুষের পরিবর্তে নারীর দায়িত্ব হিসেবে দেখত। ঐতিহাসিক দলিলগুলো থেকে জানা যায়, নারীরা গর্ভনিরোধের জন্য বিভিন্ন প্রাথমিক ধরনের মহিলা নিরোধক ও কিছু জাদু-তন্ত্র বা তাবিজ ব্যবহার করত।
পঞ্চম শতাব্দীতে রোমান সাম্রাজ্যের পতনের পর ইউরোপে জন্মনিয়ন্ত্রণের ব্যবহার বন্ধ হয়ে যায় এবং এটি পুনরায় প্রামাণ্যভাবে উল্লেখিত হয় ১৫শ শতকে। সম্ভবত মধ্যযুগের সময় ইউরোপে এ সম্পর্কিত জ্ঞান হারিয়ে গিয়েছিল। তবে মুসলিম বিশ্বে পদ্ধতিটি আগে থেকেই চলে আসছে। ১৮শ শতক থেকে শুরু করে আধুনিক গর্ভনিরোধ পদ্ধতির উন্নতি পর্যন্ত ‘আযল’ পদ্ধতিটি ইউরোপ, উত্তর আমেরিকা ও বিশ্বের অন্যান্য স্থানে অন্যতম প্রচলিত জন্মনিয়ন্ত্রণ পদ্ধতি ছিল।
অধিকাংশ মুসলিম পণ্ডিত সহবাসের সময় বীর্যপাত বাইরে করা (আযল) প্রয়োজনে বৈধ বলে মনে করেন। তারা জাবির ইবনে আবদুল্লাহর একটি হাদিসের মাধ্যমে প্রমাণ উপস্থাপন করেন, যেখানে তিনি বলেন: আমরা রাসুলুল্লাহর যুগে আযল করতাম এবং এটি আল্লাহর নবীর কাছে পৌঁছায়; কিন্তু তিনি আমাদের নিষেধ করেননি। 
তবে কিছু ইসলামি পণ্ডিত মনে করেন যে, এটি স্ত্রীর অনুমতি ছাড়া বৈধ নয়। ইবন কুদামা তার বই "আল-মুগনি"-তে বলেছেন: একজন পুরুষ তার স্বাধীন স্ত্রীর অনুমতি ছাড়া আযল করতে পারবে না। 
কিছু বিদেশি প্রকাশনায় উল্লেখ করা হয়েছে যে, বাইবেলের "উৎপত্তি গ্রন্থ" "জেনেসিসে" (৩৮:৯)ওনানের প্রসঙ্গ এসেছে, যেখানে তিনি নির্গমনের সময় বীর্য বাইরে ফেলতেন, যাতে সন্তান জন্ম না নেয়। 
ইতালীয় লেখক লুইজি কাসিওলি তার অনলাইনে প্রকাশিত বইয়ের "খ্রিস্টধর্ম ও যৌনতা" অধ্যায়ে উল্লেখ করেন যে, খ্রিস্টান ধর্মতত্ত্ববিদ থমাস সানচেজের মতে, আযল কোনো পাপ নয়। তবে ক্যাথলিক চার্চের একটি দৃষ্টিভঙ্গি অনুযায়ী, ওনানের এই কাজ ( যার থেকে "ওনানিজম" শব্দ এসেছে) গ্রহণযোগ্য ছিল না। 
অন্যদিকে অর্থোডক্স চার্চ "সংযত যৌন মিলন" শব্দটি ব্যবহার করে এটিকে পরিবার পরিকল্পনার একটি উপায় হিসেবে স্বীকৃতি দিয়েছে। 
ইহুদি ধর্মমতে ক্যাথলিক চার্চের মতই ওনানের পদ্ধতি (আযল) গ্রহণযোগ্য নয়। এটি "ওনানিজম" নামে পরিচিত।
কারণ গ্রিস আমাদের দেশ না

কারণ গ্রিস আমাদের দেশ না ২০২৫ সালের বাংলা ভাষার ভারতীয় নাট্য চলচ্চিত্র। শ্রীমা ক্রিয়েশনের ব্যানারে প্রযোজনা করেছেন অভিজিৎ নন্দী। পরিচালনার সাথে কাহিনী, চিত্রনাট্য, সংলাপ লিখেছেন সুদীপ্ত লাহা। প্রধান চরিত্রে অভিনয় করেছেন অনিন্দ্য সেনগুপ্ত ও তনুশ্রী চক্রবর্তী।
উত্তরণ দের চিত্রগ্রহণে সম্পাদনা করেছেন অনির্বাণ মাইতি। 
২০২৫ সালের ২১শে ফেব্রুয়ারি পশ্চিমবঙ্গের প্রেক্ষাগৃহে মুক্তি পায়।
টরিল মোই

টরিল মোই (জন্ম: ২৮শে নভেম্বর ১৯৫৩, নরওয়ের ফারসুণ্ড) হলেন জেমস বি. ডিউক, সাহিত্য ও রোমান্স স্টাডিজের অধ্যাপক এবং ডিউক বিশ্ববিদ্যালয়ের ইংরেজি, দর্শন ও থিয়েটার স্টাডিজের অধ্যাপক। তিনি ডিউকের দর্শন, শিল্প ও সাহিত্য কেন্দ্রের পরিচালকও। স্নাতক ডিগ্রি অর্জনের পর, তিনি বার্গেন বিশ্ববিদ্যালয়ে সাহিত্য বিভাগে পড়াশোনা করেছেন। পূর্বে তিনি অক্সফোর্ড বিশ্ববিদ্যালয়ে ফরাসি ভাষার প্রভাষক এবং নরওয়ের বার্গেন বিশ্ববিদ্যালয়ের নারীবাদী গবেষণা কেন্দ্রের পরিচালক হিসেবে দায়িত্ব পালন করেছিলেন। তিনি ১৯৭৯ থেকে ১৯৮৯ সাল পর্যন্ত যুক্তরাজ্যের অক্সফোর্ডে বসবাস করেছিলেন। তিনি এখন উত্তর ক্যারোলিনায় থাকেন। তিনি নারীবাদী তত্ত্ব এবং নারী লেখালেখি নিয়ে কাজ করেন; তাঁর কাজের পরিধির মধ্যে পড়ে সাহিত্য, দর্শন এবং নন্দনতত্ত্বের মধ্যেকার সাধারণ ক্ষেত্র এবং মৌলিকভাবে "দর্শন ও সাহিত্যকে একে অন্যের তুলনায় না কমিয়ে, দর্শনের সাথে সাহিত্য এবং সাহিত্যের সাথে দর্শন পড়ার উপায় খুঁজে বের করা"।
২০০২ সালে, নরওয়েজিয়ান ইউনিভার্সিটি অফ সায়েন্স অ্যাণ্ড টেকনোলজিতে তাঁকে "ডক্টর ফিলোস" সম্মানসূচক () ডিগ্রি প্রদান করা হয়। ১৯৯৮ সালে, তিনি ডিউক বিশ্ববিদ্যালয়ের বর্ষসেরা শিক্ষক পুরস্কার জিতেছিলেন এবং ২০০৮ সালে তিনি স্নাতক শিক্ষার্থীদের পরামর্শদানে শ্রেষ্ঠত্বের জন্য ডিনের পুরস্কার জিতেছিলেন। ২০১৪ সালে তিনি ব্রিটিশ একাডেমির মাস্টার-মাইণ্ড বক্তৃতা দেন।
তিনি নরওয়েজিয়ান একাডেমি অফ সায়েন্স অ্যাণ্ড লেটারসের সদস্য।
"সেক্সুয়াল/টেক্সচুয়াল পলিটিক্স" (১৯৮৬) লেখাটি দিয়ে টরিল মোই বিখ্যাত হিয়ে ওঠেন, লেখাটি ছিল দ্বিতীয়-তরঙ্গের নারীবাদের একটি সমীক্ষা, যেখানে তিনি গাইনোক্রিটিসিজমের (নারীবাদী সাহিত্য সমালোচনা যা নারীর লেখা নিয়ে অধ্যয়ন করে) মতো আরও অভিজ্ঞতাবাদী অ্যাংলো-আমেরিকান লেখার স্কুলের সাথে "নারীদের লেখা"র () আরও তাত্ত্বিক ফরাসি প্রবক্তাদের তুলনা করেছিলেন। যদিও সেই সময়ে এটিকে ব্যাপকভাবে অ্যাংলো-আমেরিকান দৃষ্টিভঙ্গির উপর আক্রমণ হিসেবে দেখা হত, মোই পরবর্তীতে উত্তর-কাঠামোবাদীদের আদর্শবাদের বিপরীতে তাদের আরও রাজনৈতিক অবস্থানের প্রতি তাঁর শ্রদ্ধা তুলে ধরেন। এই বইটিতে অ্যান্ড্রোজিনির ধারণাটিও অন্বেষণ করা হয়, এবং ফরাসি স্কুলের অপরিহার্যতা-বিরোধীদের সাথে এর যোগসূত্রও তুলে ধরা হয়।
"সেক্সুয়াল/টেক্সচুয়াল পলিটিক্স"র পরে জুলিয়া ক্রিস্টেভার মতো সমসাময়িক ফরাসি নারীবাদীদের আরও অনুসন্ধান শুরু হয়, তারপর মোই ১৯৯৪ সালে সিমোন ডি বোভোয়ারের উপর তাঁর যুগান্তকারী গবেষণার দিকে মনোনিবেশ করেন। তবে, পরবর্তী দশকে, তাঁর মনোযোগ অস্তিত্ববাদ থেকে সাধারণ ভাষা দর্শনের দিকে সরে যায়। তাঁর সাম্প্রতিকতম বই, "রেভোলিউশন অফ দ্য অর্ডিনারি: লিটারারি স্টাডিজ আফটার উইটজেনস্টাইন, অস্টিন অ্যাণ্ড ক্যাভেল" (২০১৭), সাহিত্য সমালোচনার কাজে একটি সাধারণ ভাষা দর্শন-অনুপ্রাণিত পদ্ধতির উপর আলোকপাত করে। বইটি রিতা ফেলস্কি, আরএম বেরি, রবার্ট পিপিন এবং জন গিবসনের মতো সমালোচকদের দ্বারা প্রশংসিত হয়েছে। "লস অ্যাঞ্জেলেস রিভিউ অফ বুকস"-এ লেখার সময়, ভি জোশুয়া অ্যাডামস দাবি করেছেন যে মোইয়ের বই "'তত্ত্ব প্রকল্প' দ্বারা তৈরি ভাষার প্রতি দৃষ্টিভঙ্গিকে প্রত্যাখ্যান করার পক্ষে যুক্তি তৈরি করে," এবং "সাহিত্য অধ্যয়ন ভাষা সম্পর্কে যেভাবে চিন্তা করে তা চ্যালেঞ্জ করার বাইরে, সাহিত্য এবং জীবনের মধ্যে পার্থক্যকে মোই চ্যালেঞ্জ করেন।" "রেভোলিউশন অফ দ্য অর্ডিনারি" পোস্টক্রিটিকের (পঠন এবং ব্যাখ্যার নতুন রূপগুলি খুঁজে বের করার চেষ্টা, যা সাধারণ সমালোচনার পদ্ধতির বাইরে) ক্ষেত্রেও গুরুত্বপূর্ণ হস্তক্ষেপ করে।
মুখোশে মানুষে খেলা

মুখোশে মানুষে খেলা ২০২৫ সালের একটি বাংলা ভাষার ভারতীয় রোমাঞ্চকর নাট্য চলচ্চিত্র। সাবিত্রী প্রোডাকশনসের ব্যানারে প্রযোজনা এবং রচনা করেছেন জয়দীপ চক্রবর্তী। পরিচালনা করেছেন ওর্ফেউস মুখটি। প্রধান চরিত্রে অভিনয় করেছেন জয়দীপ চক্রবর্তী, প্রিয়াঙ্কা সরকার ও সুব্রত দত্ত। যা ২৮ ফেব্রুয়ারি মুক্তি পাবে।
এক সফল ব্যবসায়ী জয় সান্যালকে কেন্দ্র করে চলচ্চিত্রের কাহিনি আবর্তিত হয়েছে। যার জীবন বাইরে থেকে নিখুঁত মনে হলেও, ভেতরে লুকিয়ে আছে অজানা অন্ধকার। প্রতিযোগিতার দুনিয়ায় টিকে থাকতে গিয়ে তিনি বহু শত্রু তৈরি করেন, যারা গোপনে তার পতনের ষড়যন্ত্র আঁটতে থাকে।
একদিন হঠাৎ রহস্যময় এক হত্যাকাণ্ড ঘটে, যা জয়কে সরাসরি সন্দেহের কাঠগড়ায় দাঁড় করিয়ে দেয়। নিজের নির্দোষিতা প্রমাণের জন্য তিনি সত্যের সন্ধানে নামেন এবং ধাপে ধাপে উন্মোচিত হতে থাকে এক ভয়ঙ্কর চক্রান্তের পর্দা। প্রতিপক্ষদের ফাঁদ, বিশ্বাসঘাতকতা আর অতীতের গোপন অধ্যায়ের মুখোমুখি হয়ে জয় বুঝতে পারেন, তার চারপাশের পৃথিবী এতটা নিরাপদ নয় যতটা তিনি ভাবতেন।
এই রহস্যে ভরা গল্পে জয় কি নিজেকে রক্ষা করতে পারবে, নাকি চক্রান্তের জালে আটকে চিরতরে হারিয়ে যাবে? উত্তেজনা, থ্রিল ও নাটকীয় মোড়ের মাধ্যমে চলচ্চিত্রটি দর্শকদের এক শ্বাসরুদ্ধকর অভিযাত্রায় নিয়ে যায়।
চলচ্চিত্রটি ২০২৫ সালের ২৮ ফেব্রুয়ারি পশ্চিমবঙ্গের প্রেক্ষাগৃহে মুক্তি পাবে।
ইউ ক্যান্ট টেক ইট উইথ ইউ (নাটক)

ইউ ক্যান্ট টেক ইট উইথ ইউ () হল জর্জ এস. কফম্যান ও মস হার্ট রচিত একটি হাস্যরসাত্মক নাটক। ১৯৩৬ সালের ৩০শে নভেম্বরে ফিলাডেলফিয়ার চেস্টনাট স্ট্রিট অপেরা হাউজে নাটকটি প্রথম মঞ্চস্থ হয়। এরপর নাটকটি ১৯৩৬ সালের ১৪ই ডিসেম্বর ব্রডওয়ের বুথ থিয়েটারে স্থানান্তরিত হয় এবং সেখানে এটি ৮৩৮ বার মঞ্চস্থ হয়।
এটি ১৯৩৭ সালে নাটকে পুলিৎজার পুরস্কার অর্জন করে এবং ১৯৩৮ সালে এর "চলচ্চিত্ররূপ" নির্মিত হয়, যা শ্রেষ্ঠ চলচ্চিত্র ও শ্রেষ্ঠ পরিচালনা বিভাগে একাডেমি পুরস্কার অর্জন করে।
নাটকটি উচ্চ বিদ্যালয়ের নাট্য অনুষ্ঠানে জনপ্রিয় এবং এটি ১৯৩৯ সালে অ্যামেচার রাইটস উপলব্ধ হওয়ার পর থেকে প্রতি বছর বিদ্যালয়ে মঞ্চস্থ শীর্ষ ১০ নাটকের একটি।